Gallardonek Justizia erreformatzeko plana aurkeztu du - Justizia Administrazioa Euskadin\nGallardonek Justizia erreformatzeko plana aurkeztu du\n2012(e)ko urtarrilaren 26a\nAlberto Ruiz-Gallardónek Diputatuen Kongresuko Justizia Batzordearen aurrean legegintza proiektu berriak eta indarrean dauden beste legegintza proiektu zenbaiten erreformak aurkeztu ditu. Beste neurri batzuen artean, Justiziako buruak Abortoaren Legea aldatuko duela adierazi du, adingabeek haurdunaldia eteteko gurasoen baimena derrigorrezkoa izan dadin. Adingabeen Legea aldatuko duela ere iragarri du, lege-hauste larrietan helduak eta adingabeak elkarrekin epai ditzaten. Horrez gain, bizitza osorako kartzela zigorra -berrikuspenerako aukerarekin- eta Justizian koordainketa ezartzea aztertuko duela iragarri du.\nLegegintza proiektu berriak\nBotere Judizialaren Lege Organiko berria: Hauteskunde sistemaren erreforma . Horren bidez 20 kideetako 12 kategoria guztietako epaile eta magistratuen artean aukeratuko dira. Osoko bilkuraren eta hainbat batzorderen eskumenak ere mugatuko dira,organuaren funtzionamendua arintzeko. Karrera judizialean lanpostuak meritoen eta profesionaltasunaren arabera baloratuko dira. Auzitegi Gorenaren eta Auzitegi Konstituzionalaren eskumenak mugatuko dira, eta autonomia estatutuentzako inkostituzionaltasun aurre-errekurtsoa berreskuratuko da.\nMugaketa eta Ezarpen Judizialaren Lege berria: Barruti judizialaren kontzeptua eguneratuko da zaharkitua gelditu delako, ez baitio gaur egungo errealitateari erantzuten.\nMerkataritza kode berria: Arau honen helburua merkatuaren batasuna eta benetako lehiakortasuna lortzeko Gobernuko presidenteak adierazi zuen konpromezua bermatzea da. Egun indarrean dagoen merkataritza arloko legedia lege bakar batean batuko da, eta horrez gain, lege hori errealitate ekonomiko berriaren beharretara egokituko da eta legedia eraberritu eta osatu egingo du.\nProzedura Kriminalaren Lege berria: Arau berriak, beste batzuen artean, hurrengo esparruak arautuko ditu: sumarioko sekreturako epeak, telefono bidezko elkarrizketen kontrola, edozein kondenatuk goragoko auzitegi batek epaia berrikusi dezan duen eskubidea, eta polizia judizialaren betebeharrak. Aldi berean, Fiskaltzaren independentzia bermatzen da hari dagokion jarduera-esparruan, eta instrukzioko, premiazko edo gutxieneko ikerketa maila eskatzen duten prozeduretan,, fiskalaren ardura handituko da, beti ere instrukzioko epaileari kalte egin gabe.\nBorondatezko Jurisdikzioari buruzko Lege berria: Epaileen esku dauden eta jatorri jurisdikzional hertsia ez duten auziak desjudizializatu eta hauen kopurua gutxitzeko bitarteko egokia izango da. Epaile eta idazkari judizialen eskumenak berrantolatuko dira, eta eskubide, betebehar, oinordekotza, merkataritza zuzenbideko eta itsas zuzenbideko prozedurak notarioen eta erregistratzaileen eskuetara pasako dira.\nBitartekotza Lege berria: Gatazkak konpontzeko ez ohiko bideetan aurrera egiteko aukera emango du. Egun ez dago ez arlo zibilean ez merkataritza arloan bitartekaritza arautzen duen arau orokorrik.\nLege erreforma partzialak\nSexu eta ugalketa osasunari eta haurdunaldia borondatez eteteari buruzko 2/2010 Lege Organikoa erreformatuko da eta adin txikikoei haurdunaldia eteteko gurasoen baimena eskatuko zaie. Bizitzeko eskubidea Konstituzio Auzitegiaren doktrinak zehaztutako moduan babestuko da.\nBetirako kartzela zigorra -berrikusia izateko aukerarekin- ezartzeko aukera aztertuko da. Zigor hau salbuespena izango da eta gaitzezpen sozial maila altuena lortu duten kasuetan bakarrik ezartzeko proposatuko da.\nBarne Ministerioarekin elkarlanean berrerortze anitzen erreformari lehentasuna emango zaio.\nZigor arloan ezarritako epaiketa azkarren sistema arlo zibilean ezarriko da.\nBiktimen Estatutua erreformatuko da, edozein delitu motaren biktimen eskubidea bermatzeko. Azken urteetan errebindikazio horrek indar handia hartu du, indarrean egon den legediak hutsune handia izan baitu biktimen eskubideei dagokienean. Delitugilearen egoera prozesalari eta zigorra bete arte delitugilearen egoitzari buruzko informazioa jasotzeko biktimak daukan eskubidea berrezarriko da, eta kalte-ordainak jasotzen direla bermatzeko neurriak ezarriko dira.\nAdingabeen Erantzunkizun Penalari buruzko Lege Organikoan arau-aldaketak egingo dira. Horien bidez, ikerketa eta epaiketa bateratu egingo dira adingabeak eta pertsona helduak inplikatuta dauden delitu larrien kasuetan, beti ere adingabeen eskubideak errespetatuta.\nJustizia Ministroak “eskumenak trasferituta dituzten Erkidegoekin harreman jarraia”mantentzeko konpromezua adierazi du, eta 1999an sortutako Justizia Arloko Konferentzia sustatzeko asmoa adierazi du “erkidegoetako Administrazioekin etengabeko harremana mantentzeko tresna baliagarria” dela azpimarratuta.\nSistema judizialak duen “gehiegizko auzi kopurua” konpondu beharreko lehendabiziko neurrietako bat izango dela adierazi du. Zentzu horretan, “epaitegi eta auzitegietan pilatzen diren auzi kopuru handiak jaisteko bideak “ aurkitzearen alde azaldu da. Prozedurak arintzeko oinarrizko helburuetako bat Justiziarekin eraberritzea da; kontzeptu hori ez da nahastu behar digitalizazio osoaren eta espediente elektronikoaren ezarpenarekin. Bide beretik, Justizia eraberritzeko eta bigarren instantziako organo judizialen gehiegizko erabilera ekiditeko, egun ezarrita dauden tasa eta gordailu judizialak errebisatzea proposatu du. Neurri horien bitartez, babes judizial eraginkorra jasotzeko eskubidea bermatuz, prozedurak eta ebazpenak bidegabe luzatzea ekidin nahi da, beti ere benetako babes judizialeko eskubidea bermatuta.\nParlamentuaren aurrean egindako adierazpenetan, Ruiz-Gallardonek gogoratu du Konstituzioak ez duela amnistia taldeko indultu gisa onartzen, eta eskubide hori indibiduala dela eta graziazko neurri hori jasotzeko baldintza batzuk bete behar direla adierazi du. Beraz, “era horretako edozein neurri preso bakoitzaren baldintza zehatzen arabera ezarriko liratekeela, eskaerak indibidualak izan beharko liratekeela eta baldintzen artean biktimei barkamena eskatzea eta egindako kaltea konpontzeko asmoa erakustea egongo lirateke.


Epa,epa!!!\tAtalak: Pikuxar @ 11:46:58\tZer, ez al du inork ezer esan behar? Ez al dago inor triste oporrak bukatu zaizkiolako edo agobiatua azterketak dituelako? Ez al dago inor horiei inbidia emateko prest bere oporrak orain hasten direlako? Ez esan inor ez dagoela... arratsaldez arratsalde pikun egoten diren horiek, behintzat, konta dezatela ze berri dagoen...\nZabaldu•Bildu•Twitter•\t4 erantzun\t• 2006-07-27\nbukatu da, akabo!\tAtalak: Pikuxar @ 15:56:09\tBukatu da, bukatu da, bukatu da, akabo, bukatu da, bukatu da, bukatu da akabo! tirarira tirarira... Ongi pasa ajea!\nZabaldu•Bildu•Twitter•\tErantzun\t• 2006-07-18\nIrurtzungo jaiak!!!\tAtalak: Pikuxar @ 14:08:09\tHemen ditugu ia, bai! Ostiralean, hilak 21, hasi eta asteazkenera arte gure herriko jaiak izango dira. Aurretik, ostegunean, gaueko 10: 30etan "Gauez gau" ikuskizuna izango da plazan; iazkoa bezain arrakastatsua izatea espero dugu!\nZabaldu•Bildu•Twitter•\tErantzun\t• 2006-06-28\nFanfarrea\tAtalak: Pikuxar @ 08:06:18\tBagoaz pixkanaka-pixkanaka, baina oraindik ez gara zerrendako hogeita bostak agertu... neskak, hiru aste besterik ez direla falta! Astean bi entsaio egingo ditugu, hitzordua noiz dugun jakin nahi izanez gero badakizue nori galdetu ezta? Jarri esku horiek martxan!\nZabaldu•Bildu•Twitter•\tErantzun\t• 2006-06-19\nOrritz fanfarrearen hitzordua\tAtalak: Pikuxar @ 21:50:29\tAtzo Orritz-fanfarrekide ohiek gure itzulerako lehen entsaioa izan genuen. Baziren zazpi bat urte kutxetatik atera gabekoak (Esatea ere, lotsarik ez dugu!). Beldur ginen geure buruak entzun ondoren ez ote ginen desanimatuko...eta ez zen hain gaizki atera, aizu! Ongi ikasitakoak ez omen dira inoiz ahazten... Dena dela, entsaiatzen jarraitu beharko dugu, beraz hurrengorako data zehaztu genuen: EKAINAREN 27a, ASTEARTEA, ARRATSALDEKO 8etan gimnasioan.\nZabaldu•Bildu•Twitter•\t3 erantzun\t• :: Hurrengo orrialdea >>


1. 1900-1939 sailkatu gabeak hilabetekari, noizbehinkariak,..... jzale 1917 00007\nGaitz andi orretatik ona be diagi (jagiten da) goguen ona be izan da.\n2. 1900-1939 sailkatu gabeak hilabetekari, noizbehinkariak,..... m. mujika 00211\n3. 1900-1939 sailkatu gabeak hilabetekari, noizbehinkariak,..... karmargia 1934 00008\n5. 1900-1939 sailkatu gabeak hilabetekari, noizbehinkariak,..... karmargia 1934 00008\n6. 1900-1939 sailkatu gabeak hilabetekari, noizbehinkariak,..... karmargia 1934 00008\n7. 1940-1968 sailkatu gabeak hilabetekari, noizbehinkariak,..... sirimiri zornozano 1959 00001\n8. 1940-1968 sailkatu gabeak hilabetekari, noizbehinkariak,..... azkatasuna 1946 00001\n!! Jagi, jagi, ta aurrera beti, euzko emakumiak!!\n9. 1991> bizkaiera literatur prosa aititeren mokoa 0015\n-Jentea oso aspergarria dok, ume, tentela... esan eustan Mendibarrenetik gentozala, tio Usebiogaz berbetan egon ginan igande hartan goizean oitik jagi ta ezteko ezer eiteko asmori' pe...\n10. 1991> bizkaiera literatur prosa j.m. etxebarria 0210\n11. 1991> euskara batua literatur prosa e. jimenez 00245\n- Hemen zaude Ebora, eskerrak! esan nuen, jagitzeko keinua eginez.


Guillermo Echenique (argazkia DeLaHera-DiarioVasco)\nBadirudi aste honetan zeozer mugituko dela Eusko Jaurlaritzan Kanpo Harremanetarako gauzei dagokienean. Guillermo Echenique sozialista gipuzkoarra, egun 'Bidasoa Activa', Irun Hondarribiako garapen ekonomikorako elkarte publikoko kontseilari delegatua dena, izendatuko du bihar Eusko Jaurlaritzako Gobernu Kontseiluak Kanpo Harremanetarako Idazkari Nagusi, aurreko exektiboan Iñaki Agirrek zeraman lanpostuaz arduratzeko, alegia.\nDonostia-San Sebastián. Eusko Jaurlaritzako Gobernu Kontseiluak bere bihar astearteko bileran izendatuko du Guillermo Echenique, Kanpo Harremanetarako Idazkari Nagusia, El Diario Vasco egunkariak gaur argitaratzen duenez, Jaurlaritzako iturriak aipatuz. Echenique Gipuzkoako PSE-EEko buruzagi izana eta eta gaur egun Bidasoa Activa Irun-Hondarribiako garapen ekonomiko eta turistikorako elkarte publikoko kontseilari delegatua da.\nGuillermo Echenique Gonzalez parlamentaria izana da Eusko Legebiltzarrean, diputatu nagusiorde Gipuzkoako Foru Aldundian eta talde sozialistako bozeramale lurralde horretako Batzar Nagusietan, besteak beste, politika aktiboa utzi zuen arte. Gaur egun Bidasoa Activa Irun-Hondarribiako garapen ekonomiko eta turistikorako elkarte publikoko kontseilari delegatua da.


5 koronabirus gaixo berri diagnostikatu ziren eskualdean atzo - Aiaraldea - Aiaraldea.eus\n5 koronabirus gaixo berri diagnostikatu ziren eskualdean atzo\nJulen Solaun Martinez 2020-04-04 20:26\nLaudioko anbulatorioan asteartean eginiko argazkia. / Aiaraldea.eus\nGuztira 176 lagun daude kutsatuta Aiaraldean, gehienak Laudio eta Amurrion.\n5 koronabirus kasu berri detektatu ziren atzo Aiaraldean, Osakidetzak eskainitako datuen arabera. Beraz, herenegun baino 15 kasu gutxiago detektatu dira azken 24 ordutan eskualdean; % 2,9ko igoera izan du kutsatu kopuruak azken egunean zehar.\nKutsatu gehienak -hiru- Laudiokoak izan ziren, 70 gaixotik 73era pasatu baitzen herria. Laudion, beraz, gaixotasuna %4,3 gehiago hedatu da. Dena den, herenegun 2 kutsatu soilik diagnostikatu ziren.\nAmurrion nabarmena izan da jaitsiera, 12 gaixo berritik bakarrera pasatu baita. Ondorioz, guztira 49 diagnostikatu daude orain. Horrek % 91,6 kutsatu gutxiago suposatzen du egunetik egunera; kopuru osoarekiko %2,1 hazi da.\nAiaran ere positibo berri bat detektatu da, 11tik 12ra pasata. Orotara, % 9,1 hazi da herrian Covid-19a.\nUrduñan, Orozkon, Artziniegan eta Okondon, zorionez, ez da positibo berririk egon, eta 19, 10, 8 eta 5 erirekin mantendu dira herriak, hurrenez hurren.\nEAEn 8.187 pertsona daude kutsatuta, 4.224 Bizkaian, 2.539 Araban eta 1.424 Gipuzkoan. Hildakoak, momentura arte, 477 izan dira.


Etxebarriko Udalak hondartzako autobus zerbitzua eskainiko du uztailean - Lea-Artibai eta Mutrikuko Hitza : Lea-Artibai eta Mutrikuko Hitza\nEtxebarriko Udalak hondartzako autobus zerbitzua eskainiko du uztailean\nEtxebarritik Karraspiora 15:30ean abiatuko da eta Karraspiotik Etxebarrira 19:30ean. Txoribentan ere egingo du geldialdia.\nAurten ere hondartzara joateko erraztasunak izango dituzte etxebarritarrek. Udaren etorrerarekin batera, urtero modura, hondartzako autobus zerbitzu berezia antolatuko du Etxebarriko Udalak. Uztailaren 1an hasiko da martxan, eta Mendexako Karraspio hondartzaraino eramango ditu herritarrak.\nAutobusa uztail osoan egongo da, jai egun eta asteburuak izan ezik. Etxebarritik Karraspiora 15:30ean abiatuko da eta Karraspiotik Etxebarrira 19:30ean. Aurreko urteetan abuztuan ere autobus zerbitzua eduki dute etxebarritarrek, baina udalak azaldu duenez, erabilera txikia zeukan autobusak, eta aurten bakarrik uztailera mugatzea erabaki dute.\nAutobus zerbitzuak betiko modura funtzionatuko du, bi geraleku izango dituelarik: herrigunean eta Txoribentan egingo ditu geldialdiak. Bestalde, 3 euro ordaindu beharko da joan-etorria. “Uztail barruan, eguraldi ona dagoenean eskainiko da zerbitzua. Astelehenean zehaztuko dugu autobusa ze egunetan egongo den”.


«HitzEkin» aldarrikatuz abiatu da Korrika Amurriotik gogo eta ilusioz gainezka | Fundación Internacionalista Pakito Arriaran\nJende andana batu da Amurrion Korrikaren hasieran parte hartzeko. (Raul BOGAJO | FOKU)\nUrtebeteko «atzerapenarekin», baina azkenean abiatu da Korrika. Hiru urteko itxaronaldiaren ostean, gogo eta ilusio handia somatzen zen eta horren lekuko euskararen aldeko lasterketaren 22. edizioaren hasieran parte hartzeko Amurrion bildu den jendetza, hotz, euri eta haizeari aurre eginez. NAIZ eta NAIZ Irratia ere bertan izan dira, hain une hunkigarria zuzenean eskaintzen.\nBertako AEK-ko euskaltegiko sei irakasleek izan dute lehen kilometroan lekukoa eramateko ohorea: Iñaki Ibarluzea, Maite Ibarluzea, Ione Ugarte, Mariyer Egia, Maite Benito eta Aintzane Praderak, hain zuzen ere. «HitzEkin» aldarrikatuz ekin diote ibilbideari, txalo artean.\nHasi da #Korrika22 lekukoa bidean da #Korrika ZUZENEAN 🔴 https://t.co/KS0rl5d6cV pic.twitter.com/413o3E77Nr\n— naiz: (@naiz_info) March 31, 2022\nLasterketa abiatu aurretik, ordea, ekitaldia egin dute herriko plazan. Kaitin Allende kazetarik aurkeztu du eta, nabarmendu duenez, pandemiak «errotik ezabatu du euskara plazatik zein askoren bizitzatik», horregatik garrantzitsutzat jo du Korrikak «euskaren uholdea berreskuratzea».\nNeomak taldearen emanaldiaren ostean, Aitziber Balantzategi AEKren Artezkaritza Kontseiluko presidenteak eta Arabako ordezkariak hartu du hitza. Pozarren, «22. tantoa egiteko unea, 22. korrika abiatzeko unea» heldu dela adierazi du: «Euskaraz garela eta izan nahi dugula aldarrikatzeko unea da».\n«Itxi begiak eta amestu, irudikatu herri bat mugimenduan, herri koloretsua, uniformerik gabea. Entzun ondokoaren arnasa, bere oinak lurraren kontra. Zoruak dar-dar egiten du milaka urratsen azpian», animatu du.\nBalantzategik esan du euskararen erronkan eta hizkuntza eskubideetan ezin dela atzerapausorik egin. «Euskaraz biziko bagara gure hizkuntzaren ezagutza unibertsala bermatu behar dugu», nabarmendu du. Horretarako jendartearen konpromisoa eskatu du, baita administrazioena ere, bideratu behar dituzten hizkuntza politikak «trinko bihur ditzaten, ez gaitezen esna bihar orain baino atzerago lege eta epeileen kolpeen erruz».\nLekukoa eraman duten irakasleen izenean, Maite Benitok eskerrak eman ditu eta esan du lekukoa eramatea «benetako ohorea eta saria» dela beraientzat.\nAurreskua iritsi da gero Aiara dantza taldearen eskutik. Segidan, aurtengo edizioaren mezu sekretua lekukoaren barruan sartu du Asier Amondok eta «Aurrera Korrika!» oihu egin ostean abiatu da lasterketa.\nLehenbiziko kilometroa eta pausoak honelakoak izan dira @AmurriokoAek ren eskutik! pic.twitter.com/7VOive0lEv\n— AEK (@AEK_eus) March 31, 2022\nAmurrioko irakasleen ondoren, SOS Aiaraldea plataformako kideek, Tubacexeko langileek, Aceralavakoek, Amurrioko gazte mugimenduak, hezkuntza publikoaren sareko kideek, Aresketa ikastolakoek, osasun langileek, Oinkariak taldekoek, udaleko langileek, Menagaraiko emakume taldeak... eraman dute lekukoa. Baita Ukrainatik Euskal Herrira etorri berri den gazte haur batek ere.\nAiaraldea Ekintzen Faktoriako euskara ikasleek, testiguari helduta, izan dute Korrikan kantatu den lehenengo bertsoa entzuteko aukera, beraien irakasleen ahotik\nAiaraldea Ekintzen Faktoriako euskara ikasleentzat izan da #korrika ko lehen bertsoa. Euren irakasleak abestu die: pic.twitter.com/IfyPbEBOzT\nEuskararen aldeko lasterketak jada igaro ditu Amurrio, Aiara, Menagarai... eta Artziniega. Han agurtu du 2022ko Korrikak Araba, behin-behinean, ordu batzuk beranduago igaroko baita Laudiotik eta apirilaren 6an itzuliko da berriz. Burgosko lurretatik abiatu da Bizkaiara.\nHemendik eta Korrika apirilaren 10ean Donostiara iristen den arte, Euskal Herriko errepideak jendez beteko dira euskarak tokia berreskuratu eta irabaz dezan. Hamaika egun eta 2.180 kilometro, hizkuntza bat ‘HitzEkin’ osatzen dela aldarrikatzeko.


'Emakumea eta itsasoa' gaia izango duen beka deitu du Udalak - Gaurkotasuna - Hondarribia\nArantxa Berrotaran Gizarte Zerbitzuetako zinegotziak adierazi duenez, “gure asmoa, Hondarribian emakumearen papera zein garrantzitsua izan den eta den, eta zenbait esparrut zabaletan hala den azaltzea da. Sortzez, ideia EH Bilduko zinegotzia zen Lore Erriondorena izan zen”.\n“Horietako bat itsasoa da, adibidez sareak konpontzen. Sareak konponduko ez balira arratzaleek ezingo zuten sarearekin arrantzatu. Hortaz gain, ezezagunak izan daitezkeen rol, lan edo funtzio batzuek agertzea da helburua, gaur egungo gazteek aukera izan dezaten, kulturalki eta historikoki bada ere hori ere ezagutzeko.\n“Hori dela eta, beka deialdia luzatu dugu, izena emateko epea zabaldu eta 6.000 euroko aurrekontua bideratu dugu. Deialdi irekia da eta epe horretan, interesatuek eskabide-orria BAZen edo internet bidez eskuratu ahal izango dute”.


Orozkoko Arte Museoa, bidali zure lanak\nGaztetxokoan arte erakusketa egiteko lanak eskatu dituzte.\nCovid-19 birusak sortutako itxialdian izandako esperientziak jaso daitezke ipuin batean eta partekatuko dute erakusketa batean.\nOrozko | Erakusketa\nUmeei Orozkoko Arte Museoan jartzeko marrazkiak egitea eskatzen zaie. Nahi duten teknika baliatuta egin ahalko dituzte, ekainaren 5a bitartean. Infoinduma@yahoo.es helbidera bidali beharko dira marrazkiak.


Euskal preso politikoen aldeko borroka laguntzeko eta zabaltzeko konpromisoa berretsi dugu | LAB SINDIKATUA\nEkintza Politikoa Euskal preso politikoen aldeko borroka laguntzeko eta zabaltzeko konpromisoa berretsi dugu\nEuskal preso politikoen aldeko borroka laguntzeko eta zabaltzeko konpromisoa berretsi dugu\nEuskal presoen kaleratzea eskatzeko ekimenekin aurrera darrai LABek. Nazio Komitearen ordezkaritza zabal batek Usurbilera egin du bisita, preso ohiekin egoteko. Zenbait eskualdetik, berriz, elkartasun keinu gehiago etorri dira; Urola Kostatik eta Hego Uribe Arratiatik, kasu.\nEuskal preso politiko ohiek ‘Kalera Kalera’ ekimena jarri dute abian, eta, dinamika horren baita, Usurbilgo plaza bilgune bilakatu dute joan den larunbataz geroztik, datorren urtarrilaren 8a arte bertan egoteko. Bada, LABeko Nazio Komitearen ordezkaritza zabal batek elkargunera egin du gaur bisita, presoen aldeko ekimenari babesa eskaintzeko.\nSindikatuko idazkari nagusi Ainhoa Etxaideren hitzetan, “bisita honekin gure elkartasuna luzatu nahi diegu euskal preso politiko guztiei. Era berean, presoak etxean izan arte, lanean jarraitzeko eta borroka lantokietara zabaltzeko konpromisoa berretsi nahi dugu”.\nEtxaidek Euskal Preso Politikoen Kolektiboak kaleratutako adierazpenari buruz hitz egin du, eta LAB eztabaida horretan laguntzeko prest dagoela nabarmendu du: “LAB prest dago eztabaida horrek eskatzen dituen giroa eta baldintzak sortzeko ekimenetan parte hartzeko. Babes osoa emango diegu presoek hartzen dituzten erabakiei, eta, erabaki horiek euskal eragile eta langileen artean zabaldu behar izanez gero, hemen dute horretan lagunduko duen sindikatu bat”.\nBestalde, euskal presoekiko elkartasun keinuak hainbat eskualdetik iristen ari dira egunotan, LABeko delegatuen eskutik. Durangaldetik iritsi ziren atzo, eta azken orduetan Urola Kostatik eta Hego Uribe Arratiatik ere heldu dira, datozen asteetan egingo dituzten mobilizazioen iragarpenarekin batera.


Komentatzeagatik | Exprai - Marrazkilaria · Dibujante · Illustrator\nZalea baino gehiago bazara, ziur friki xamarra ere bazarela. Ez dut esan nahi friki-gerriko-beltza-seigarren-dan, baina puntturen bat izango duzu. Eta dibidi bakoitzeko extra guztiak zurrupatuko dituzu goitik behera, nahiz eta gehienetan haien ekarpena kaxkarra baino kaxkarragoa izan (elkarrekin lanean aritu diren batzuk besteei laudorio aspergarriak botatzen ikusteak morborik ematen ez badizu behintzat). Hala ere, agertzen dira noizean behin zaborraren artean interesgarriak izan daitezkeen harribitxi batzuk. Horien artean, niretzat preziatuenak (eta hala ere jakin-mina gutxitan asetzen dutenak) audiokomentarioak dira.\nBertan, pelikularekin zerikusi zuzena duen norbaitek (normalean zuzendariak, askotan aktoreek edota produktoreak, batzuetan gidoilariak…) pelikula ikusten dugun bitartean eszenak komentatzen dizkigu, eta datu interesgarriak eta –gehienetan, tamalez– baliorik gabeko informazioa ematen. Hala ere, zinefagook halako zaborrak irensten ditugu, gure gosea ase nahian. Plater horiek mimorik gabe eginak daudelakoan, ordea, hainbat boluntario haien proposamenak zabaltzen hasi dira, sarearen bitartez menu alternatiboak eskaintzen. Eta agerian geratzen ari da zaleek gogo handiagoa jartzen dutela gustuko duten pelikula bat komentatzean kontratuagatik egitera behartuta dagoen norbaitek baino.\nEgileek ez duten objektibotasunaz egindako ekarpen horiek askoz ere mamitsuagoak dira. Publiko handiari begira eginiko adierazpen hutsal horiek erraz asko gainditzen ditu bera bezalako frikientzat ari den beste friki batek, azken finean kode berdinak maneiatzen dituelako, eta interesak antzekoak direlako. Laudorioak botatzeko garaian, baina baita gupidarik gabe akatsak nabarmentzeko orduan ere. Exijentziak gidatutako bidaia honetan ez dago txalo merkeetarako tarterik.\nSistema oso oinarrizkoa baina eraginkorra da. Hainbat webgunetan lor daitezkeen audio artxiboak eskuratu eta dibidiarekin batera entzun. Pena da ni bezalako ikasgabeentzat –nahiz eta dibidi idazteko gai izan, ezin izango nuke ahoskatu– material horiek oraindik bakarrik ingelesez egotea. Gurean halakoak sortzea, beharrezkoa ez bada ere, bitxia litzateke. Estetikaren etikaren izenean bada ere.\nAzkenik, holakoak egitera edonor animatzen bada, eman dezala honen berri. Inoiz nire alferkeria gainditzen badut eta nire autoestima pretentsio duin bihurtzen bada, ni ere saiatuko naiz halakoak egiten. Demagun zin egiten dudala. Komentatzeagatik, besterik ez.\nHona hemen helbide batzuk aipatutako guztiari buelta pare bat emateko:\nOharra: Robert Rodriguezek El mariachi oso era didaktikoan komentatzen du.\nNabarra aldizkarirako idatzi nuen artikulu hau, duela gehiegi –bistan denez–.\nLuistxo Fernandez 11/11/23 17:37\nBa oso interesgarria. Ez nekien mundutxo honen berri... Gogoan dut Jackass bat asko gozatu nuela komentarioekin, hobea zen hala. Gehiago jakin guran, Hurricane webgunea kadukate dela esaten dit estekak, eta Filmpigs es dabilkit...\nBestalde, zure NC testu hau kopiatu daiteke Sustatura zure baimenarekin eta atribuzio eta esteka egokiarekin? baimena eskatzen dizut ze Sustatu ez da estriktuki non-commercial, publizitatea baitauka.\nUnknown 11/11/23 17:46\nEstimatua, zure iruzkina.\nLoturei buruz, Hurricane-ren komentarioetara joan daiteke soilik. Nonbait mugitu edo ia desageratarazi egin baitute. Filmpigsena arazorik gabe ikusten dut nik.\nSustatura lotzeko nire bedeinkapena ere baduzu. Eskerrik asko horrelako aprezioagatik!


Pixka bat es muchotarra da PSOEAJren hizkuntza politika • ZUZEU\nPixka bat es mucho da, PSOEAJren hizkuntza politika –\nPSOErekin adostuak dira EAJren hizkuntza politikaren zenbait atal. PSOEk arrasto-zauri sakona utzi digu zalantza barik.\nUrteak dira Jaurlaritzak Euskal Herria izendatzen ez duela, adibidez, eta bere ordez “euskararen lurraldeak” aipatzen dituela, edo “Euskadi, Nafarroa eta Iparralde” (sic).\nJaurlaritzaren Lakuako egoitzan, pasabideetako hormetan geratzen den euskararen “aldeko” afitxa bakarrak Patxi Lopezen garaikoak dira. Bertan euskararen erabilerak mugarik ez duela aldarrikatzen da, eta Tolosan, Lisboan bezala erabili dezakegula iradokitzen. Erabilera borondate kontu hutsa dela… Gehiago erabiltzen ez bada gure errua dela, bestela esanda.\nPSOEk ekin zion EGA azterketari erasotzeari, urteak direla, zailegia zela esanez. Ekin eta ekin, lortu du EAJ makurraraztea (euskalgintzaren erantzun(?) epela lagun, oraingoan ere).\nHezkuntza Sailaren babesik eza salatu duten EGA-aztertzaileek, eta luzatu dute galdera:\n“Zer hizkuntz gaitasun dute Europako herrialdeetako irakasleek, kazetariek, idazkariek, sendagileek?… Nolako hizkuntz ereduak nahi ditugu gure haur, gazte eta herritarrentzat?\nISEIk, Irakas Sistema Ebaluatzeko eta Ikertzeko Erakundeak 2005ean DBHko ikasleek euskaraz zuten irakurketaren ulermen maila (gaitasun pasiboa) ikertu zuen, ondorioa hauxe:\nDBH 4 mailako ikasleen %47,3k baino ez zuten lortzen B2 maila. Harrezkero egindako azterketek ez dute emaitza hoberik izan. Soilik irakurketa neurtuta!\nZein litzateke emaitza azterketa horiek idazmena eta ahozkotasuna neurtu izan balituzte?”\nSalaketa ez da erren geratu oraingoan:\n“HABEk C1 mailaren ardura bere gain hartzeak ez du azterketarien euskara maila hobetzea ekarriko. Eta emaitzak hobetzen badira, eta hobetuko dira, erabaki politikoa baita, ez da izango azterketarien maila nabarmen hobetu delako, baizik eta HABEk nabarmen jaitsiko duelako eskakizun maila”.\nAre zorrotzago mintzatu da Imanol Goienaga ondotik:\n“Hezkuntza Sailean euskararekiko emaitzak gero eta okerragoak dira. Gaiari, bai orduetan eta bai sakontasunean… garrantzia kentzen ibili baitira urterik urte. Ikasleei eman eskolak gero eta eskasagoak dira, orokorrean, eta beti irakasleen borondate onaren pentzudan eratuak; eskoletan euskaraz modu naturalean jardutea gero eta ezohikoagoa bilkatu da, eta erabat erdaraz aritzea gero eta onartuagoa edonon.\nEskoletan erdararen menpe jarraitzen du euskarak… Material eta liburuei dagokienez ere, euskaraz asmatutako materialik ez dago ia, itzulpen ez beti egokietan oinarritzen da gehiena . Irakasle askoren euskara maila zabartzen joan da urterik urte…\nOposizioetan ere, azterketak euskaraz egitea borondatezkoa da… Eskatzen den zertifikazioa C1 mailakoa da eta ez C2… Euskara mailaren endekatze-egoera honen aurrean euskarari behar duen garrantzia eman eta neurri egokiak erabaki ordez, Hezkuntza Sailak begiak estali eta maila jaitsi nahi du berriro ere. Horixe da eta ez beste ezer EGA desagertzearen arrazoia”\nPSOEren koarteletan, Celáa, Gasco, Chivite, Esporrín, edota Riveraren etxeetan pozarren behar dute. Beste gol bat España Hunaren alde. Beste arrakala bat “euskararen lurraldeetan”.\nEAJrenetan batek daki. Denetik egongo da.\nEta beste eragile abertzaleak non ote? “Gizarte poliedrikoa” eraikitzen?\nPixka bat es mucho da, PSOEAJren hizkuntza politika\nEAJ, EGA, hizkuntza-politika, PSOE\n25 pentsamendu “Pixka bat es muchotarra da PSOEAJren hizkuntza politika”-ri buruz\nJone 2019-06-05 15:50\nBetikoa. Unionisten amorrua eta abertzaleen utzikeria.\nBa ote! 2019-06-06 08:55\nArgitzearren, Jone, abertzale batzuen utzikeria. Beste abertzaleak unionisten konplize izan dira honetan, zuzenean egile ez badira. EGAren aurka lan gehien egin duena EAJkoa da, Patxi Baztarrika jauna.\nEuskara ezagutza mailaren beherakada borrokatu beharrean, gabezia agerian uzten duen azterketa kendu. Hori bai “jugada mestra”, eta ez katalanena… Jaun horrexenak dira, baita ere, Poziktibity, pixka bat es mucho eta kanpaina happy flower guzti horiek.\nEta besteak ixilik. Txirritak aspaldi esan zigun: erdara etzan bakarrik kapaz/euskerak lagundu diyo\nJone 2019-06-06 11:34\nNire txokotik ikusita, euskararen degradazio prozesu gero eta azkarragoaren aurrean gaudela ematen du. PSOE lurperatzaile EAJrekin batera, eta beste erakunde abertzale guztiak eta euskalgintza isilik. Negargarria da.\nBenitok esana da 2019-06-06 11:43\n“Ikusten dut herri menperatu bat dela gurea, eta jarrera kontsekuenteak ez dituena, herri domestikatua delako. Gainera, menderakuntza bera ere domestikatu da, herritarrek legitimatu dutelako menperatzaileen araudia eta diskurtsoa. Nola esaten zaio horri?: herri otzandua”.\nJuantxo 2019-06-06 19:48\nIrakasle askoren euskara trakets samarra eta koherentzia urria (erdaraz bizi dira asko eta asko), testu-liburu irenstezinak, kurrikulum arrotza, gurasoen ezjakintasuna edota utzikeria, eta azkenik, Hezkuntza Sailaren gidaritzarik eza, edo okerragoa litzatekeena, ardurarik eza.\nHori guztia daukagu euskararen alde apustu serioa egin den gizarte-eremu bakarrean.\nEuskalgintza 2019-06-06 19:51\nkir-kir… kir-kir… kir-kir… kir-kir…\nBenitus Benitorum 2019-06-06 22:54\nEta Benito maite horrek bere esaldi borobil horretan zenbat latinismo erabili ditu?\nKonturatzen zara, on Benito, ideia esentzialista horiek adierazi ahal izateko, aho betean darabiltzazula kanpoko “menperatzaile-kolonialistaen” berba jario ustel-zantarrak??\nZure izena bera ere…\nJuantxo 2019-06-07 00:05\nEuskaraz kantatzea eta bizitzea ekintza iraultzailea da egin eta hemen, berba jarioak jario. Benitok esandakoetatik zer eman dizu min?\nEuskalgintza 2019-06-08 12:17\nIzo Quinn 2019-06-08 12:52\nEGA-aztertzaileek egindako salaketak oso larriak dira. Are larriagoak egiazkoak eta egiaztagarriak direlako. Okerrena da salaketa horrek eragin duen erantzun eskasia, baita zuzeuko foro honetan ere.\nBenitok arrazoi osoa. Herri otzandua, arditua, odolbakoa, makurtua.\nIço Kinn 2019-06-08 13:47\nBa aitortu behar ni neu ere ez naizela enteratu EGAko aztertzaileen salaketez. Zer da kontu hori? Norbaitek loturaren bat jar dezake,??\nPeru Gabiriko 2019-06-08 13:56\nImajinatzen dut salaketa horiek aurkeztu direnen batez besteko mailari buruz egin dituztela. Baina ni ere ez naiz ezertaz enteratu…\nM Urriztizelai 2019-06-08 14:09\nUste dut azken urteotan ikusten ari garen endekatzearen seinale gabia dela hau.\nIzo Quinn 2019-06-08 15:32\nOsoro Ondo'ro 2019-06-08 23:52\nEta zer espero genezake, bada, ernamuin berde askoak besterik ikusten ez dutenengandik pagadi eta harizti eder askoak galtzen ari direnean?; hotsik batere gabe, bistan da!\nSistema oso bat desegiten dutenerako –hori beti da errazagoa– beste bat, berme osokoa, eraikitzeko gai ote izango diren naiz ni beldur. Asko dago jokoan, administrazioan eta administraziotik kanpo. Asko dira, esaterako, d ereduan matrikulatzen dituztenak berei gertatu zaiena ez gertatzeko beren seme-alabei ere: ezin administrazioan sartu! Eta hori bidegabekeria hutsa dela deritzo nonbait HPSk ere: “zergatik egin euskara-azterketa bat administrazioan sartzeko gazteleaniazkoa egin beharrik ez bada? Horixe da maila, eta ez dihardut euskararenaz.\nJJ 2019-06-09 10:33\nZaintza paliatiboen garaian sartu garela gero eta argiago dago. Euskara “untsa” hiltzen uzteko sasoian. PSOEAJk hizkuntza politika partekatzen dute oso neurri handian. Hezkuntza edo titulazioak bezalako gai ezin oinarrizkagoetan eskutik ari dira euskarazko eskakizunak urtzen… Eragile abertzale guztien eta euskalgintzaren (!) pasibitatea lagun.\nHerri otzanduarenak egin du?\nBenat Castorene 2019-06-09 10:46\nArdura entzun izan dut horrelako debateak nun arerioek, etsai ez erraiteko, erraiten ziguten gaurko baldintza sozio politikoetan euskararen erabilera ez zela arazo politiko bat baizik eta gu bakoitzaren borondate pertsonalaren kontua.\nIzan ere, diotenez, euskara umeei erakas daiteke eta nehork ez digu nehun gure hizkuntza erabiltzea eragozten.\nArgudio oker horrek errabia arazten gaitu zeren eta, guk (haiek ere bai askotan) baitakigu eta xeheki esplikatzen dugu ere , zergatik, salbuespenak salbuespen, oso zaila dela edo ezinezkoa gure bizitza euskaraz eremaitea bizi garen gizartearen baldintza sozio politikoetan.\nOrduan beste debate bat sortzen da, gure arteko bi alderdikoa, aldi honetan. Batek, arerioen angelismo hipokritoraino araiz erori gabe, dio ahal dela egoera hobetzea jada esku ditugun posibilitateak erabiliz gure administrazioen edo zuzendarien nahikunde politiko kontu dela. Ikuspuntu hau, forma desberdinetan, gehiago aurki daiteke EAEan, eta, gure Zuzeulariek adierazita askotan.\nBigarrenak dio, eta ni ehiago horretakoa izango nintzateke, euskararen estatuto politiko legala eta posizio administratiboa erabat aldatu behar direla bestenaz euskararenak egin du epe jakin batean.\nBainan gero ta gehiago susmatzen dut jada gure buruhaustea ez dagoela pundu erabakigarri horretan mugatzen, sobera erraza izango litzateke eta…\nInterneten (alferretan momentuz) bilatzen ari nintzala Hebreeraren berpiztean kibutzek izango zuketen errolari buruz, txiripaz aurkitu dut dokumentu bat nun esplikatzen zen, dauzkan ofizialtasun eta Estatuaren babes osoa gatik ere, Hebreera oraindik kanpotik Inglesak mehatsatuta geratzen dela, eta, barnetik diasporatik jindako hizkuntza elemenia batez osatutako pidgin batek.\nGure hausnarketa sakontzeko, interesgarria litzateke ibili diren ganik enteratzea zer den hizkuntza egoera, munduan barna, 3 milioi inguruko biztanle daukaten herri independientetan.\nBenat Castorene 2019-06-09 10:58\n“3 milioi jende inguru biztanlegoa daukaten herri independientetan”\nBarkatu ene euskara kaskarrarendako, oso gaizki datorrena artikulu honen gaia ikusita.\nBa Ote! 2019-06-09 16:08\nHor duzue, batzuek informazio gehigarria eskatu duzue eta, EGAren desagertzea dela eta hainbat zuzentzailek idatzi duten salaketa eskutitza.\nAbontza 2019-06-11 18:17\nAbertzaleen, euskaltzaleen utzikeria baino esan beharko da “jeltzaleen utzikera”.\nAgerikoa dena EAJ/PNV dela euskara eta euskaldunen gaurko eta etorkizuna ez zaiola gehiegi ardura.\nEnkatean jartzen dutela eusakra , eta PSOEkin edo ebste euskarafobo batekin negoziatu beahr bada ez dute jeltzaleek arazo handirik euskaldunen lkalterako diren neurriak erabakitzeko.\nOsoro Ondo'ro 2019-06-12 15:18\nEta hala ere, begira berria irakurri ostean “nola zaude?” galderari nola erantzun dioten gehien-gehienek.\nAndrako 2019-06-12 15:58\nEta berria ilustratzeko zergatik Celaa? Hark egin zuen bere egitekoa, baina orain beste batzuk ari dira erabakiak hartzen.\nBa Ote! 2019-06-12 22:12\nAndrako, Celaa ziurrenik web-orri honetan aktibo diren EAJkoak mindu ez daitezen jarri dutela. Patxi Baztarrikaren argazkiak behar luke hor, eta bere nagusi Bingen Zupiria eta Iñigo Urkullurenak.\nJJ 2019-06-13 00:03\nNeronek aukeratu dut Celáa argazkirako, bera baitago PSOEk bultzatutako eta EAJk irentsitako hainbat erabakiren atzean. Baztarrika ere egon zitekeen, berdin-berdin, eta Zupiria edo Urkullu ere bai, eurak baitira politika ustel horri jarraipena ematen diotenak egun.\nurtzi 2019-11-17 19:51\nesandakoa, diozuena euskalduntasuna-euskalduntasun politikoa-euskalduntasun iraultzailearekin konpontzen da. Behin diagnosia eginda, lanera!\nHaserretuen koadrila osatu ez dezagun.


mintzola Archives - Bertsolari\nPosts Tagged "mintzola"\nElkarlan hitzarmena Euskaltzaindiaren eta Bertsozale Elkartearen artean\nElkarlan hitzarmena Euskaltzaindiaren eta Bertsozale Elkartearen artean – Euskararen eta euskal kulturaren sustapenerako egitasmoak bultzatuko dituzte elkarlanean bi erakundeek, Mintzolak abiatutako zenbait ekimen tartean. “Bertsolaritzarekin eta elkartearekin harreman estua izan du betidanik Euskaltzaindiak, eta hitzarmen honen bitartez, erakundeon arteko elkarlanean sakontzea eta elkarrekin euskalgintzan eta kulturgintzan eragiteko gaitasuna biderkatzea da gure nahia”, adierazi\nGabiria: Bertsozaletasunak emandako berezitasuna aztergai\nGabiria – Mintzolaren ataritik. “Gabiriako bertsolaritza eta bertsolaritza Gabirian” proiektua aurkeztu zuten egileek pasa den urriaren 1ean Ordizian. Kilometroek eta Mintzolak elkarlanean deitu dugun bigarren ikerketa bekaren bidez garatuko da proiektua. “Txapelketa Nagusia denean edo inguruko herriren batean saioa dagoenean, taldean mugitu izan gara; eta zer esanik ez, dauzkagun bertsolari pila. Berezia\nGabiria: Bertsoak bustitako herria ikergai\nBertsoak bustitako herria ikergai – Hodei Iruretagoienak BERRIAn. Bertsolaritzak Gabirian izan duen eragina ikertzen hasi dira herritar batzuk, talde lanean, Mintzolak eta Kilometroak zein Gerriko kultur elkarteek emandako bekarekin. Bertsoak presentzia berezia izan du Gabirian (Gipuzkoa), «adierazkorra bezain kuriosoa, modu naturalean» bizi eta transmititu izan dena. Halaxe dago jasoa Gabiriako bertsolaritza eta\nMintzola fundazioaren ibilbidea amaitutzat ematea erabaki dute\nMintzola fundazioaren ibilbidea amaitutzat ematea erabaki dute – Tolosaldeko Ataritik Aho batez hartu dute erabakia patronatuko kideek, tartean Villabonako Udalak. Xenpelar Dokumentazio Zentroaren eta Euskal Herriko Bertsozale Elkartearen egoitza izaten jarraituko du Villabonako Subijana etxeak. Bertsogintzaz harago, ahozko gainerako diziplinetan gehiago sakondu eta eragiteko beharrak bultzatuta, azken urtebete honetan bere helburuen eta egitekoaren\nPandemia garaiko kulturgintza aztertuko dugu Uda Ikastaroetan\nPandemia garaiko kulturgintza aztertuko dugu Uda Ikastaroetan – Mintzolaren ataritik. Ekainaren 21ean eta 22an izango da ikastaldia, UPV/EHUko Gipuzkoako Campusean. Gaur aurkeztu da UPV/EHUko Uda Ikastaroetako aurtengo eskaintza, eta horrekin batera ireki da matrikulazio epea. Mintzola Ahozko Lantegiak jarri du bere alea aurtengo ikastaldi sortan ere: pandemia garaiko kulturgintza aztergai izango duen


Begiratu Ama Birjinaren Eguna 2015 Treadclimber TC10 kupoi batetik Bowflex-era! Hasiera honetan, apirilaren 27 eta Maiatzaren 10th arte martxan, $ 200 gorde dezakezu, DOAKO bidalketa eskuratu dezakezu, eta gainera FREE Mat bat jasoko duzu Treadclimber TC10 Bowflex-ekin erosita.\nAmaren Eguna 2015 Treadclimber kupoia AEBetan bakarrik balio du. Erabil ezazu promozio kodea: THANKSMOM15 kutxan. Egin klik behean TC10 Bowflex-etik ateratzeko. Gogoratu THANKSMOM15 erabiltzeko erosketa zure Ama eguneko deskontua jasotzeko\nBowflex kupoiak bilatzen dituzu? Begiratu gure osagarriak Spring 2015 Bowflex Coupons


Frantziako Tourra 2018 Fernando Gaviria kolonbiarrak irabazi du laugarren etapa | Frantziako Tourra | EiTB\nFrantziako Tourra 2018 Fernando Gaviria kolonbiarrak irabazi du laugarren etapa\nQuick Step taldeko txirrindularia Saganen (Bora) eta Greipelen (Lotto) aurretik sartu da Sarzeau hiriko helmugan.\nGaviria kolonbiarrak bere bigarren esprinta irabazi du\nLaugarren etapako azken 5 kilometroak\nGaviria: 'Oso garaipen zaila izan da'\nFernando Gaviria kolonbiarrak irabazi du astearte honetan jokatu den Frantziako Tourreko laugarren etapa, 195 kilometroko ibilbidea bete ostean. Quick Step taldeko txirrindularia Peter Sagan (Bora) eta Andre Greipel (Lotto) baino azkarragoa izan da Sarzeau herriko helmugako esprintean.\nLau txirrindulari egon dira denbora luzez ihes eginda etapan, baina tropelak kilometro baten faltan harrapatu du bertako azken iheskidea. Honako hauek izan dira ihesean ibili diren txirrindulariak: Dimitri Claeys eta Anthony Perez (Cofidis), Jerome Cousin (Direct Energie) eta Guillaume Van Keirsbulck (Wanty-Groupe Gobert).\nHorrenbestez, Gaviriak bigarren garaipena lortu du aurtengo Tourrean, berak eskuratu baitzuen lasterketako lehen etapa ere.\nSailkapen nagusiari dagokionez, Greg Van Avermaet belgikarrak (BMC) lider jarraitzen du, Tejay Van Garderen (BMC) taldekidearen eta Geraint Thomas (SKY) britainiarraren aurretik.\nAsteazkenean, bosgarren etapa lehiatuko dute txirrindulariek, Lorient eta Quimper artean, 214,5 kilometroko ibilbidean zehar.\nKolonbiako txirrindularitza 2018


Udalbiltza.eu Euskal Herria sakonean: Ekonomia eta gizartea\nEuskal ekonomiak azken urteetan, Europako ekonomiarekin alderatuta, harekin bat egitea lortzeaz gain, 2005. urteko datuen arabera, Europako Batasuneko herrialdeetako barne produktu gordinaren batez besteko 25 puntuak gainditu ditu. Dena den, lurraldeen arabera, euskal ekonomiaren bilakaera desberdina izan da.\nLehen sektoreak garrantzi erlatibo handiagoa du Nafarroako eta Iparraldeko ekonomietan; Euskal Autonomia Erkidegoan eta Nafarroan, berriz, industria da nagusi. Hala ere, azken urteetan turismoa eta zerbitzuen sektorea geroz eta inportantzia handiagoa hartzen joan dira lurralde guztietako ekonomian.\n2005. urteko datuen arabera, langabeziak bi puntu baino gehiago egin du behera aurreko urtearekin alderatuta. Hartara, langabezia tasa %5ekoa da, Estatu espainolean duten batez bestekoa baino lau puntu txikiagoa.\nEuropako Batasunean sartzearekin batera, orain dela urte batzuk Iparraldea eta Hegoaldea bereizten zituen muga desagertu zen, eta, ondorioz, arlo guztietan eta, nola ez, ekonomian bi aldeak hurbildu egin dira.


Kafe-kapsulak mini-garbiguneetan utzi ahal izango dira gaurtik aurrera - etakitto.eus\nKafe-kapsulak mini-garbiguneetan utzi ahal izango dira gaurtik aurrera\nMankomunitateak eta Nestlek sinatutako hitzarmenari esker, gaurtik aurrera kafe-kapsulak utzi ahal izango dira mini-garbiguneetan. Eskualdeko 12 mini-garbiguneetan aldaketa txikiak egingo dira plastikozko eta aluminiozko kapsulak konpartimentu desberdinetan utzi ahal izateko. Plastikozko edo aluminiozko kafe-kapsulen erabilerak nabarmen egin du gora azken urteotan. Orain arte, hondakin horiek errefusaren edukiontzi grisean uzten ziren eta ez ziren birziklatzen, baina martxoaren 5etik aurrera birziklatu ahal izango dira.\nMankomunitatetik azaldu dutenez, berrikuntza hau Mankomunitateak eta Nestlék sinatutako hitzarmenari esker ezarriko da, eta zerbitzuak ez du inolako kosturik izango Mankomunitatearentzat. Akordioak lau urteko iraupena du, luzatzeko aukerarekin. Mankomunitateko prentsa-bulegotik azaldu dutenez, “hitzarmen hau aurrerapauso bat da, lehen eskualdean birziklatu ezin genituen hondakinak birziklatzeko aukera ematen baitu. 2030erako gaikako bilketaren %70era iristeko helburua asmo handikoa da, eta horrelako ekintza txikiek norabide zuzena markatzen dute.”\nOrain arte 3 konpartimentu zeuden mini garbiguneetan telefono mugikorrekin lotutako hondakinak botatzeko. Hemendik aurrera, kapsulak gehituta, mugikorren hondakinek konpartimentu bakarra izango dute.\n« Eneko Illarramendi: “Pertsonalki oso gogobetegarria da lanean egotea: beteta sentitzen naiz” Laura Penagos, aktorea: “Antzezlana ispilu handia da publikoarentzat eta deserosoa izan daiteke eurentzat” »


Añarbeko itzulia | Euskal-Herria.Org\nZailtasun handiena hasieran dago, Goizuetako errepidetik pistara igotzean. Erraza izango litzateke Añarbeko Uretako arduradunek asfaltatutako errepidea erabiltzen utziko balute, baina hori ezinezkoa omen da. Presa gainetik pasatzea ere debekatuta dago. Beraz aukera bakarra aldapa malkartsu batean gora igotzea da, bizikleta bizkarrean hartuta. Aldapa zakarra da, harritza harro eta amilkorrez osatua gehienean, eta sasi eta iratzez josia goi-aldean. Uste dut urteko egunik sargorienean joan nintzela. Ederki damutu zitzaidan joan izana. Zailtasun honengatik hain zuzen zalantzan egon naiz ibilbidea argitaratu edo ez argitaratu, baina beno, mendizale gazte eta sasoidunentzeko ez da seguraski hainbesterako izango.\nBigarren oztopo bat oso kontutan hartzekoa urtegiaren hasiera aldean duela urte batzuk gertatutako lur-jauzia da. Pistaren zati bat urtegira amilduta dago eta gelditzen dena egoera txarrean gelditua da. Baziren garai batean pasoa galerazten zuten abisu batzuk, baina denborarekin deseginda daude (2017ko iraila). Ez dakit zenbatekoa den benetan arriskua. Badira urte batzuk egoera beretsuan dagoela. Hau ere bada nahikoa arrazoi ibilbide hau ez argitaratzeko beharbada, baina ikusten da jendea badabilela halere. Añarbeko Uretako arduradunek jakingo dute zergatik dagoen pistaren pasarte hori hola. 100m inguru baino ez dira, baina ez nintzateke ni hortik pasako euritan edo eurite handien ondoren, orduan izango baita arrisku handiena.\nAipatu beharreko beste kontu bat pista han eta hemen zeharkatzen duten porlanezko ubideak dira: abiadura handian pasatuz gero bizikletaren kontrola galtzea eragin dezakete, koska handi xamarra baitute batzuk.\nItzulia osatu eta gero pista aldapatsu eta irristakor batean behera jaisten da ibilbidea Goizuetako errepidera itzultzeko.\nOztopo larri horiek kenduta, oso ibilbide polita litzateke mendiko bizikletarekin hasten ari direnentzako. Lastima da Añarbeko Uretakoek hainbeste zailtasun eta debeku ezartzea, arrazoi handirik gabe.\nannarbe-itzuli-osoa.gpx 101.66 KB


Irekia Eusko Jaurlaritza - Gobierno Vasco :: Kontsumoko arbitrajea, kalitate-bermea\nKontsumobidek kontsumoko arbitrajea sustatzeko kanpaina bat jarri du abian, eta hainbat fasetan egingo da\nKontsumobide – Kontsumoko Euskal Institutuak Euskal Arbitraje Sistemari atxikitako saltokiak aukeratzea gomendatzen die kontsumitzaileei. Kontsumoko arbitrajea kontsumitzaile eta erabiltzaileen eta enpresa, merkatari edo zerbitzu-emaileen artean sortzen diren gatazkak konpontzeko biderik sinpleena da. Judizioz kanpoko eta borondatezko sistema bat da, eta gatazkak 90 eguneko epean konpontzea ahalbidetzen du.\nKontsumobideko zuzendari Olga Santamaríak azpimarratu duenez, “Euskal Arbitraje Sistemari atxikitako saltokiek kalitate-plus bat eskaintzen diete kontsumitzaileei; gatazkak era adiskidetsuan konpontzeko konpromiso publiko eta loteslea da. Abantaila handia da kontsumitzaileentzat, eta, horregatik, arbitrajearekin konprometituta dauden saltokiak aukeratzea gomendatzen dugu”.\nArbitrajearekiko konpromisoa saltokiko erakusleihoan ipinitako identifikazio-pegatina baten bidez adierazten da, eta, gaur egun, 15.000 enpresa baino gehiago daude gatazkak konpontzeko sistema horri atxikita.\nKontsumobidek kanpaina bat jarri du abian, eta hainbat fasetan garatuko da. Lehen fasean, kontsumitzaileak izango dira Kontsumobideren informazioaren hartzaileak, eta, horretarako, irrati-iragarkiak, sare sozialak eta informazio-orriak erabiliko dira. Bigarren fasea, berriz, enpresei zuzenduta egongo da eta urrian egingo da.


Gantz-gibelaren eta diabetesaren arteko harremana | Consumer\nGantz-gibelaren eta diabetesaren arteko harremana\nGibelean gantza metatzeak intsulinarekiko erresistentzia dakar, arrisku kardiobaskular handiagoa eta minbiziak eragindako hilkortasuna.\narabera: Igandea, 2010eko maiatzaren 02a\nIrudia: Procsilas Moscas\nEz dago 2. motako mellitus diabeteari aurrea hartzeko formula magikorik. Medikuen estrategia beti bera da: obesitatea saihestea. Egoera horri lotuta, adituek ohartarazi dute gibel gantzatsua (esteatohepatitis ez-alkoholikoa) izatea izan daitekeela gaixotasunaren eragilea. Nolanahi ere, errezeta bera da, eta prebentzioa egiteko, dieta egin eta jarduera fisikoa areagotu behar da. Gizentasunari, gibel gantzatsuari eta arazo kardiobaskular guztiei aurre egiteko terapiarik eraginkorrena gorputzaren pisua gutxitzea eta bestelako bizi-ohitura osasungarriak hartzea da.\nGibel koipetsuak eta 2. motako diabetesak osatutako binomioa da azken urteotan atzemandako arazo nagusietako bat, eta, medikuentzat, erronka berri bat da pazienteak kontrolatzeko. Erlazio hori gero eta ohikoagoa eta garrantzitsuagoa da: gibel gantzatsuaren garapenak (esteatohepatitis ez-alkoholikoa) intsulinarekiko erresistentzia eragiten du, eta, beraz, denborak aurrera egin ahala, diabetea sortzen da.\nBerriki egindako ikerketen arabera, gibelean gantza metatzeak, gainera, handitu egiten du minbiziak eragindako heriotza-arriskua, arrisku kardiobaskular handiagoa, eta, ondorioz, lehen mailako osasun-arazoa da. Are gehiago, 2. motako diabetesa duten pertsonen %20k alkoholik gabeko esteatohepatitisa dutela kalkulatzen da, Enric Esmatjesek, Bartzelonako Ospitale Klinikoko Endokrinologia eta Nutrizio Zerbitzuko buruak, jakinarazi duenez.\nAEBetako herritar helduen %34 inguru. eta 2 eta 19 urte bitarteko populazioaren %10ek gibel gantzatsua du\nDiabetearen Espainiako Elkartearen (SED) XXI. Biltzar Nazionalean, Kentuckyko Unibertsitateko (AEB) Paul Angulo. ), esteatohepatitis ez-alkoholikoak prebalentzia handia duela azaldu zuen zehatzago. Datuen arabera, AEBetako biztanleriari eta Europara eta Espainiara estrapola daitezkeen biztanleei dagokienez, herritar helduen %34 inguruk gibel gantzatsua dute. Baina kezkagarriena da 2 eta 19 urte bitarteko populazioaren %10ek ere pairatzen duela.\nGibelean gantza metatzea ez da ahaztu behar. Aditu klinikoek, gainera, alkoholarena ez den esteatohepatitisa gehitu nahi diote gaur egungo arrisku kardiobaskularreko faktoreen zerrendari, hipertentsioa, tabakismoa, kolesterola eta diabetea barne. Gantz-gibela sindrome metabolikoa osatzen duten faktoreetako bat da, eta, aldi berean, arazo horietako batzuk ditu: diabetesa, hipertentsio arteriala, obesitate zentrala eta hiperkolesterolemia.\n2. motako mellitus diabetesa gero eta ohikoagoa da. Espainian hiru milioi pertsona diabetiko inguru daudela kalkulatzen da, eta kasu (edo gertaera) berrien garapena hazi egiten da. Espainiako Diabetearen Elkarteak berriki emandako datuen arabera, azken hamar urteotan %30 handitu da. Gaur egun, EGSk azterketa epidemiologiko bat egiten du gaixotasun horren benetako irismena ezagutzeko. Neurri handi batean, bizimoduak aldatuz gero, saihestu egin daiteke hori.\nDieta aldatuz gero, ariketa fisikoa eginez gero eta aldian behin kontrol medikoak eginez gero, %50eraino murriztu daiteke diabetesa izateko arriskua duten pertsonengan, Jordi Gol Oinarrizko Osasun Laguntzako Ikerketa Institutuko, Kataluniako Osasun Institutuko eta Kataluniako Generalitateko Osasun Publikoko Zuzendaritzako kideek egindako azterketa baten arabera. Lehen mailako arretako zentroetako 2.000 paziente baino gehiago aztertu zituen ikerketak.\n2. motako diabetesaren kasuan, prebentzioa are garrantzitsuagoa da. Mota horrek diabetes-kasu guztien %90 hartzen du, eta %50 murriztu daiteke. “Elikadura eta ariketa azpimarratu behar ditugu, gizentasun kasuak erritmo azkarrean hazten baitira. Herritar guztiek eta osasun-agintariek borroka egin behar dute ohiturak aldatzeko”, dio Luis Castañok, EGSren XXI. Biltzar Nazionaleko Batzorde Zientifikoko lehendakariak, erakunde horretako lehendakariordeak, eta Barakaldoko (Bizkaia) Gurutzetako Ospitaleko Ikerketa Unitateko Endokrinologia eta Diabetearen Ikerketa Taldeko buruak.\nGazteen artean obesitatea gero eta garrantzitsuagoa denez, “2. motako diabetesaren eragina areagotu egiten da adin goiztiarragoetan eta nerabe gizenetan; duela urte batzuk, aldiz, kasu horiek bereziak ziren”, esan du Manuel Aguilarrek, SEDko lehendakari eta Puerta del Mar ospitaleko Endokrinologia eta Nutrizio Zerbitzuko buruak.\nEstrategia klasikoa eraginkorra da\nFrancisco José Tinahonesen iritziz, Malagako Ospitale Klinikoko esteatohepatitis ez-alkoholikoari buruzko erronketako bat da jakitea zergatik gizen batzuek gibel gantzatsua garatzen duten eta beste batzuek ez. Aurkikuntza edozein dela ere, badirudi hari aurre egiteko estrategia aspaldiko formula bat dela: dieta egitea eta jarduera fisikoa areagotzea. Pisua murriztea (hasierako pisuaren %10 inguru lehenengo sei hilabeteetan) eta bizi-ohitura osasungarriak hartzea dira obesitateari, gibel gantzatsuari eta arazo kardiobaskular guztiei aurre egiteko terapiarik eraginkorrena. Askotan, tratamendu oldarkorragoek behin-behineko hobekuntza besterik ez dute lortzen, Anguloren arabera.\nArrisku kardiobaskularra saihesteko egiten den guztiak eragina du diabetikoaren organismoan. Memoria metabolikoa. DCCT (The Diabetes Control and Konplikations Trial) azterlanak, 1. diabetearen kasuan, eta UKPDS (United Kingdom Prospective Diabetes Study) azterlanak, 2. diabetearen kasuan, frogatu dute, duela urte batzuk, tratamendu baten pean dauden gaixoetan, merezi duela diabetea ondo kontrolatzea.\nHoriek ebaluatzean, ikusi zen gaixotasuna ondo kontrolatu zutenek, hamar urte geroago, konplikazio kardiobaskular gutxiago zituztela kontrol ona egin ez zutenen aldean, Enric Esmatjesek adierazi duenez. Emaitza horrek frogatzen du diabetea kontrolatzeak eragin onuragarria duela epe luzean, eta indartu egiten du diabetea zorrotz kontrolatzeko estrategia terapeutiko hori azpimarratzeko beharra, Esmatjes-en arabera; duela urte batzuk, aldiz, batzuek diote komenigarria zela ahalegin horrek arrisku kardiobaskularraren prebentzioan eragina izatea.\nMemoria metabolikoa, gainera, fetuaren etapan zenbait baldintzek bizitzan zehar izan dezaketen eraginari dagokio. Horri dagokionez, Esmatjesek azaltzen du fetuaren nutrizio txarra eta jaiotzean duen pisu txikia direla intsulinarekiko erresistentziaren eta diabetesaren garapenaren aldeko faktoreak.\ndiabetes esteato hepatitis hígado graso-eu obesidad-eu urteak


azaroa 2013 – Araxes Ikas Komunitatea\nKaixo! Ingeleseko saioak dibertigarriagoak egiteko asmoarekin, “FOOD” deritzon gaia lantzen ari garen talde ezberdinekin, esperimentu bat egitea pentsatu dugu. 6.mailako ikasleak, errezeta bat sortzeko behar dituzten jakiak kristalezko baso ezberdinetan jarri dituzte. Ondoren, 2.zikloko geletako ikasleei begiak itxi dizkiete, eta\nContinue Reading “FOOD” EXPERIMENTUA\nIPARORRATZA EGIN DUGU!\nTxanelako lan ederra aurkezten dizuegu. Ez gara hemendik aurrera itsaoan galduko…\nContinue Reading IPARORRATZA EGIN DUGU!\nPLASTIKA 6. MAILA\nKaixo! 6.mailako ikasleak, udazkenean hain politak eta bixiak diren koloreak erabiliaz, basoan aurkitu ditzakegun sugeak egiteari ekin diote. Primeran eta gogo handiz aritu dira lanean eta hortxe dizue haien lanak. Beraz, ez ikaratu horrelako suge bat etxean topatzen baduzue!!!\nContinue Reading PLASTIKA 6. MAILA


Ziritik Mozorrodunaren aurpegia - - Maxixatzen.eus\nXabier Euzkitze 2016-02-15 10:09\nSozialki edaten erakutsi digutenez, mozkorraldiak ere sozializazio horren baitan ulertzen ditugu. Ohikoa da, gainera, zenbait adinetan batez ere, bezperan harrapatutako aitzur itxuragabeaz harrotasun punttu batekin hitz egitea. Hordialdian autorik hartzen ez badu, inori kalterik egiten ez badio, harrapa bitza edonork nahi beste mozkorraldi. Hor konpon.\nAsko dira, ordea, zurrutaren eraginpean jokaera lotsa-emangarriak erakusten dituztenak, inolako motiborik gabe mutur-joka edo edonor iraintzen hasten direnak. Edo, jendaurrean hor nonbait disimulatu arren, etxera iritsitakoan petral eta oldarkor agertzen direnak. Ez dugu bizi zaharra halatsuko bat, gertuko batekin endemas. “Mozkortutakoan borrokarako joera izaten dut, barka”. Eta kitto, hor bukatzen dira festa-giro goxoa guztiz kakaztu zuen ergelaren azalpenak, beste mozkor baterantz daraman tragoa eskuan duela emanak. Ez, ez dute xemeinkorik balio halakoaren esanek, zepeldutakoan hain eskasa denak bere baitan darama eskastasun hori.\nJarraitu Xabier Euzkitzeren iritzia irakurtzen.


Božena (Křesinová) - Wikipedia, entziklopedia askea.\n1052tik aurrera ( urte)\nBretislaus I (en)\nBožena (Křesinová) (? - 1052tik aurrera hila) Oldřich Bohemiakoaren bigarren emaztea (eta agian, aurretik, bere zerbitzaria) eta Bretislaus I.a Bohemiakoaren ama izan zen. Cosmas Pragakoak Oldřich eta Boženaren historia bere Chronica Boëmorum liburuan jaso zuen. Kondaira horren arabera Oldřich gaztea (eta ezkondua) Perucera joan zen ehizatzera. Bertan Božena izeneko neskatxa bat ikusi zuen bainatzen ari zela, eta berehala nahi izan zuen berarekin ezkondu. Oldřichel ehitza utzi eta Božena Pragara eraman zuen, non bere seme ez-onartua Bretislaus jaio zen.\nBožena, hala ere, Txekiar premisliden salbatzailea izan zen. Oldřichek bi anaia zituen, baina horietako bat, Jaromír bere anaia nagusia Boleslau III.a Bohemiakoak zikiratu zuen. Boleslaus Polonian sartu zuten kartzelan, eta alaba bat izan zuen, antza. Oldrich zen, beraz, premisliden artean seme bat izan eta oinordetza uzteko aukera zuen anaia bakarra. Bere lehen emazteak ez zuen seme-alaba ezagunik izan. Boženaren noblezia eza Cosmasen kronikan agertzen da, eta semea onartzeko beranduago Judith Schweinfurtekoaekin ezkondu behar izan zen, familia noblea izateko.\nKontakizun osoa egia ote den ere, dudatan dago.\nMultimedia: Božena (Křesinova)


Oskar Arantzabal: “Gazteen artean aski ezezaguna da Krutwigen figura” – UEU365\nOskar Arantzabal: “Gazteen artean aski ezezaguna da Krutwigen figura”\nueu365 | 2021-07-15\n“Krutwigen berrirakurketa bere mendeurrenean” Udako Ikastaroa egin dute Eibarko Markeskoa Jauregian. Oskar Arantzabal ikastaroko antolatzaileak gogorarazi digu Federiko Krutwigek egindako ekarpenaren garrantzia.\nZer garrantzia izan zuen Federiko Krutwigek euskalgintzan eta gainerako alorretan?\nOso pertsona polifazetikoa eta poliedrikoa izan zen. Jendeak hizkuntzari lotutako gauzengatik ezagutzen du. Oso gaztetarik ekarri zituen irizpide berriak (Euskaltzaindian 26 urterekin hasi zen). Gure asmoa ikuspegi zabalagoa ematea da; adibidez, literaturan eta itzulpengintzan egin zituen ekarpenak ezagutaraztea. Historian ere “Vasconia” liburuarekin mugarri bat jarri zuen. Gaztetan irakurri genuen eta oso txundituta geratu ginen. Teknologia berrietan ere, iraultza zibernetikoa aurreikusi zuen “Computer shock” liburuan 1984an. “Garaldea” liburuan euskararen jatorriari buruzkoak ere oso interesgarriak dira, euskarak hizkuntza aurre indoeuroparrekin dituen loturak aipatzen dituelako. Ekonomian ere egin zituen ekarpenak eta hori azaroan egingo den Ekonomialari Euskaldunen biltzarrean begiratuko diogu.\nNondik dator gaurko ikastaroa egiteko gogoa?\nBaleren Bakaikoak pertsonalki ezagutu zuen Krutwig Erroman, erbestean bizi zenean eta azaroko ekonomia biltzarrean Krutwigek egindako ekarpenari buruzko ponentzia egin nahi zuen. Hortik tiraka, lagun talde bat harremanetan jarri eta konturatu ginen 100 urte betetzen zirela Krutwig jaio zenetik. Pixkanaka-pixkanaka jende gehiago eta talde desberdinak hurbildu zaizkigu, tartean Telesforo Monzon laborategia eta Eusko Ikaskuntza. Zarauzko eta Bilboko udalekin harremanetan ere jarri ginen bertan ere bizi izan zelako eta harrera polita izan dugu. Modu horretan urte osorako egitarau zabala antolatu dugu.\nBere bizitzako zein alor landuko dituzue?\nUrte osoko egitaraua gaika antolatu dugu. Ikastaro honetan besteak beste Grezia Klasikoak berarengan izan zuen eragina landu dugu, Krutwigek Sophopolisaren kontzeptua, jakinduriaren hiriaren moduko proposamena egin zuelako. Oso utopikoa dirudien arren, gauzagarria da. Historia eta politikaren loturari buruz ere arituko gara.\nZer berrirakurketa egin behar zaio?\nEz genuen testu zaharretan geratu nahi, baizik gaur egunetik begiratuta zertan asmatu zuen eta zertan ez ikusi nahi genuen. Horrez gain, konturatu ginen gazteen artean aski ezezaguna dela Krutwigen figura, beste talentu handi askorekin gertatu den bezala, adibidez, Txillardegirekin. Krutwig pertsonalki ezagutu zutenek badute berarekiko gertutasuna, baina transmisioa ere landu nahi izan dugu.\nZer beste helburu ditu ikastaroak?\nGure aukeren barruan, omenaldi xume bat egin nahi izan diogu. Erakundeen aldetik babes handirik jaso ez izanak harritu gaitu. Euskaltzaindiarekin harremanetan jarri ginen eta gure proposamenak ez zuen aurrera egin. Jende askok eskertu digu UEU izatea proiektu honen bultzatzailea. Transmisioa da beste helburuetako bat eta poztekoa da parte-hartzaileen artean gazteak izatea, lan hau gal ez dadin.


Aiako eta Orioko sortzaileentzat formazioa eskainiko du mankomunitateak - Aiaorio - Karkara.eus\nAiako eta Orioko sortzaileentzat formazioa eskainiko du mankomunitateak\nKarkara 2019-02-04 16:39\n'Itsasotik Herrira' eskualdeko ekimenaren lehen edizioan sortzaile ugarik hartu zuten parte. Irudian, Aiako plazan egindako ekitaldia.\nOrain arte, 'Urola Kosta, eskualde Sortzailea' egitasmoaren baitan, hainbat ekimen garatu dira. Oraingoan, sektore tradizionaletara egingo du jauzi Sorkide (Urola Kostako Kultura eta Sormen industriak) egitasmoak, eta formazioa eskainiko zaie eskualdeko sortzaileei. Izen-emate epea otsailaren 13an, asteazkenez, amaitzen da.\nHirugarren urtez jarraian, Urola Kostako Udal Elkarteak eskualdeko Kultura eta Sormen Industrien (aurrerantzean KSI) sektorea suspertzeko lanean dihardu. Orain arte, Urola Kosta, eskualde Sortzailea egitasmoaren baitan, hainbat ekimen garatu dira. Guztiak ere, sektorearen ikusgaitasuna areagotu eta sektorea saretu eta profesionalizatzeko asmoz.\nAurtengoan, jauzi kualitatibo bat eman eta, KSI sektoreaz haratago, bestelako sektore ekonomikoetan eragin nahi da. Hain zuzen ere, KSI alorra eta sektore ekonomiko tradizionalak uztartuko dituen ekimenak garatuko dira. Beti ere, egitasmoak hastapenetatik oinarri-oinarrian izan dituen lankidetza eta parte-hartzeari helduta. Lankidetza sarea zabaldu, sektore arteko zubiak eraiki eta KSI esparrutik abiatuta, sektore ekonomiko tradizionaletan eragingo duten proiektuak landuko dira, azaldu dute UKUEtik.\nBi esku-hartze ez artistiko\nEkimenak xede du Kultura eta Sormen Industriez haratago, sektore ezberdinetan eragitea. Hibridazioaren bidetik, hau da, sektore ezberdinetako eragileen arteko elkarlanetik jorratuko da bidea. Sinetsita, halako proiektuetatik sor litezkeela sinergia oso interesgarriak, eta elkarreraginean, alde guztiei onurak ekar diezazkiekeela. Proiektuaren abiapuntu edozein sektoretako enpresa edo erakundek identifikatutako erronkak izango dira. Eta erronka horiei irtenbideak aurkituko zaizkie artista eta sortzaileen lanaz.\nHausnarketa horietatik abiatuta, ekimenaren baitan bi esku-hartze ez artistiko egingo dira. Esku-hartze bakoitza 2 hilabete inguruko prozesua izango da.\nOndorengoak dira proiektuarekin erdietsi nahi diren helburu nagusiak:\nKSI alorreko eragileei erremintak eskaini; beren jardun propioaz haratago, bestelako sektoreetan lan egiteko aukerak zabaltzeko.\nBerrikuntzaren alde, eskualdeko enpresetako barne-prozesuetan sormenari lekua egin, hibridazio metodologiak aplikatuz.\nFormazioa artista eta sortzaileentzat\nEsku-hartzeak behar bezala burutzeko, mankomunitatearen ustetan, ezinbestekoa da trebakuntza. Horregatik, prestakuntza eskainiko zaie ekimenean parte hartzeko interesa duten eskualdeko artista eta sortzaileei. Hain zuzen ere, antzeko 300 proiektu ingurutan aplikatu den 'Conexiones improbables' metodologia arrakastatsuan gaituko dira interesa agertzen duten KSI alorreko norbanakoak.\nTrebakuntzak ezagutza teoriko eta praktikoak uztartuko ditu. Lehendabizi, alderdi teorikoari helduko zaio. Artista eta sortzaile guztiei bideratutako 4 orduko saio bakarra egingo da: halako esku-hartzeen berezitasunak eta lan-dinamikak ezagutu eta lantzeko. Behin gai teorikoak landuta, aurrera eramango diren bi esku-hartze proiektutarako profil egokienak dituzten 2 pertsona aukeratuko dira. Aukeratutakoek, guztira, 24 orduko trebakuntza praktikoa jasoko dute; zehatz-mehatz, 4 orduko 6 saiotan egituratuta.\nPrestakuntzaren ondoren, sortzaileek aurrez adostutako erronken gaineko esku-hartze ez artistikoei ekingo diote. Jakina, prozesuak metodologian adituak direnen gidaritzapean burutuko dira: alegia, bertako sortzaileek uneoro izango dute conexiones improbables metodologian esperientzia handia duten tutore bat bidelagun.\nDagoeneko izena eman dezakete interesa duten eskualdeko artista eta sortzaileek; baita halako esku-hartzeren baten beharra ikusten duten enpresa, elkarte edota erakundeek ere. Izen-emateko epea otsailaren 13ra arte luzatuko da.


Irekia Eusko Jaurlaritza - Gobierno Vasco :: Kantauriko Ur Konfederakundeak eta Uraren Euskal Agentzia-URAk lankidetzarako hitzarmen bat sinatu dute, Kantauri ekialdeko mugape hidrografikoko plangintza hidrologikoa eta uraren hidrologikoa eta uraren kudeaketa koodinatzeko\nKantauriko Ur Konfederakundeak eta Uraren…\nKANTAURIKO UR KONFEDERAKUNDEAK ETA URAREN EUSKAL AGENTZIA-URAK LANKIDETZARAKO HITZARMEN BAT SINATU DUTE, KANTAURI EKIALDEKO MUGAPE HIDROGRAFIKOKO PLANGINTZA HIDROLOGIKOA ETA URAREN KUDEAKETA KOORDINATZEKO.\nHitzarmen honek ezartzen ditu plangintza hidrologikoaren, eta uraren kudeaketaren koordinazio mekanismoak. Helburua: Kantauri Ekialdeko Mugape hidrografikoan kudeaketaren batasunaren printzipio bermatzea.\nKoordinaziorako kide anitzeko organoa bat eratzen da, bi erakundeek osatua.\nKantauri Ekialdeko Mugape Hidrografikokoren barne dira: Euskal Erkide Autonomikoko barruko arro hidrografikoak, Kantauri itsasertzean isurtzen duten erkidego arteko arro, eta dagozkien transiziozko eta kostako urak.\nVitoria-Gasteiz, 2012eko Uztailak 19. Kantauriko Ur Konfederakundeak eta Uraren Euskal Agentzia-URAk lankidetzarako hitzarmen bat sinatu dute, Kantauri Ekialdeko Mugape Hidrografikoko plangintza hidrologikoa eta uraren kudeaketak kudeaketaren batasuna ahalbidetzeko.\nMugape hidrografikoen eta Arroetako Erakunde zein Plan Hidrologikoen lur-eremuak ez datoz bat. Kantauri Ekialdeko Mugape Hidrografikoaren kasuan, barne dira Euskal Erkide Autonomikoko barruko arro hidrografikoak, Kantauri itsasertzean isurtzen duten erkidego arteko arro hidrografikoak, eta dagozkien trantsiziozko eta kostako urak.\nAlabaina, eskumenak dituzten erakunde ezberdinek kudeatzen dute unitate hidrogeografiko hau. Alde batetik, Uraren Euskal Agentzia-URAk eskumena dauka EAEko barne arroetako Plangintza hidrologikoa egiteko, eta baliabide hidrikoen antolakuntza eta emakidak kudeatzeko. Beste alde batetik, Kantauriko Ur Konfederakundeak eskumena dauka EAEn Kantauri itsasertzean isurtzen duten erkidego arteko arroetako Plangintza Hidrologikoa egiteko, eta baliabide hidrikoen antolakuntza eta emakidak kudeatzeko.\nErakunde bien arteko hitzarmen honek sortaraziko du Koordinaziorako kide anitzeko organo bat. Honen bitartez, erakundeen arteko elkarlana sustatuko da, Mugape Hidrografikoan helburu ingurumen-hidrologikoak lortzeko. Halaber, organo honek bilatzen du Plangintza Hidrologikoak integratzea, eta bakoitzaren Neurrien Programen integrazioa.


Sarrera / Bartzelonako egonaldiaren lekuko da Fermin Muguruzaren disko berria\nDub musika oinarri duen lanean Chalart 58 ekoizle katalanak hartu du parte, musikari irundarrarekin batera. Diskoa azaroaren 25ean jarriko dute salgai.\nIrun, Jamaika, Palestina, New Orleans eta, orain, Bartzelona. Kataluniako hiriburua da, hain zuzen, Fermin Muguruzaren lurrikara berriaren epizentroa. Hala, kantari irundarrak iragarri du, Gerard Casajusekin (Chalart 58) batera sortutako disko berrian, 2016ko udan Bartzelonan bizitako pasarte artistikoak jaso dituela.\nMuguruzak eta Chalart 58 bateria-jotzaileak grabatu eta nahasi dute lan berria, dub musikaren oinarriekin esperimentatuz eta hainbat gonbidaturen parte-hartzearekin. Besteak beste, hauek dira diskoan parte hartu duten musikariak: Joan Garriga (La Troba Kung-Fu), Amparo Sanchez, Yacine Belahcene, Madjid Fahem (Manu Chaoren gitarra-jotzailea), Sr. Wilson, Ander (Green Valley), Willy Fuego eta BOCAdeBABA rap-abeslariak. Gainera, New Orleans hiriko zenbait musikariren laguntza izan dute; Jonathan Freilichena, Paul Thibodeauxena, Ashlin Parkerrena eta Chrishira Perrierrena, kasu. Aipatzekoa da, halaber, La Basu eta Aneguria izan dituztela lagun proiektu berrian.\nBukatzeko, Victor Navarreteren (Ferminen ohiko baxu-jotzailea), Tex & Sun Flower Seed talde japoniarraren eta Skarra Mucci musikari jamaikarraren kolaborazioa izan dute.\nEsan bezala, Bartzelonan bertan grabatu dute diskoa, non Ferminek En directe sense censura zuzeneko lana grabatuko duen, Kontrabanda proiektuarekin batera. Disko horrek azaroaren 25ean ikusiko du argia, Talka Recordsen eta Kasba Musicen eskutik.


Lokotxak – Burutxak – Kuxkutak - Eke.org\nYou are here: The Basque culture website » Basque culture » Euskal kirolak » Indar jokoak » Lokotxak – Burutxak – Kuxkutak\nJoko hori gazten lana zen, baserri gehienetan egiten zen lur-sagarrekilan. Euskal Herrian eta gehienik Hegoaldean egiazko lehiaketak antolatzen zituzten arto buruekin. Gero lan beraren egiteko, artoa bihikatu ondoan gelditzen diren su pizteko burutx edo kuxkutak baliatzen ziren. Gaur egun neurri bereko xiri poxi batzu lantzen dira.\nBiltzeko lokotx edo xiriak lerroan pausatzen dituzte 1,25m arte utziz. Xapelgoetan bi aldiz 25 lerrokatzen dira, bainan izaiten ahal dira gehiago edo gutiago. Luzetasuna ez da baitezpada haundi haundia, bainan behar da 50 aldiz laster egin, eta 100 aldiz bestalderat itzuli.\nBakoitzak behar du pentsatu nola balia bere indarra, urrunenak, hurbilenak, artekoak…behin aintzinean iduri duenak, galtzen ahal du berdin aise. Lokotxa saskirat botatzean ez da huts egin behar, zeren lurretik arrabiltzeko denbora galtzen da. So egileak laster berotzen dira, usu proba bururatzen da, txaloen azpian.


Mohamed Eluali Akeik: «Hobe da bonba batekin hiltzea, sahararrak umilia gaitzaten uztea baino» | Mundua | Berria\nNoiz sortua: 2019-11-23 00:30:00\nMendebaldeko Sahara. Mohamed Eluali Akeik. SEADeko lehen ministroa\n«Hobe da bonba batekin hiltzea, sahararrak umilia gaitzaten uztea baino»\nFronte Polisarioko ordezkariak aitortu du sahararrak zuzendaritza politikoarekin ere atsekabetuta daudela, eta eskubidea dutela horretarako: «Pazientzia agortu zaigu»\nARITZ LOIOLA / FOKU\nKristina Berasain Tristan -\n2019ko azaroak 23\nHaren bizitzaren bidez, betikotzen ari den gatazkaren kontakizuna egin daiteke. Mohamed Eluali Akeik (Aaiun, Mendebaldeko Sahara, 1950) SEAD Saharako Errepublika Arabiar Demokratikoko lehen ministroa da iazko otsailetik; buruzagi historiko honek askapen mugimenduaren sorreran parte hartu zuen, zelula sekretu eta klandestinoen garaian, Mendebaleko Sahara artean Espainiaren 53. probintzia zenean. Marokorekiko gerran buruzagi militarra izan zen, eta su-etenaz geroztik zuzendaritza politikoan dago. Militante bat baino ez dela dio. Fronte Polisarioak abenduan egitekoa duen kongresuaren atarian, luze eta zabal mintzatu da BERRIArekin.\nAzken komunikatuan, Fronte Polisarioa inoiz baino irmoago mintzatu da. Su-etena hausteko prest zaudetela iragarri duzue.\nUrteak eta urteak daramatzagu bakearen zain, baina ez dator inoiz. Sakrifizio handiak egin ditugu, eta sufrimendua itzela da. Munduak ez badu aintzat hartzen baldintza horietan bakearen alde egin dugun ahalegina, iristen ez den irtenbide baten esperoan beste norabide bat hartu beharko dugu. Ez dugu gerra maite, badakigu zer den, baina ez dugu utziko gure herria horrela sarraski dezaten. Pazientzia agortu da. Hortaz, orain aukera guztiak daude mahai gainean, baita borroka armatura itzultzea ere.\nKongresuan erabakiko duzue?\nSaharako herria ordezkatuta dago kongresuan, eta han hartuko da erabakia. Honezkero herri sahararrak ez du gure zuzendaritza politikoaren azalpenetan ere sinesten. Gazteek galdetuko digute zer uste dugun, zeintzuk garen gu nazioartearen isiltasunaren aurrean bakearen aldeko hautua egiteko. Zertarako ari dira ikasten, gero basamortuan etorkizunik gabe bizitzeko? Fronte Polisarioari leporatzen diote itxaroten egotea, akusatu egiten gaituzte, eta eskubide guztia daukate horretarako.\nEzin diegu esan beste urtebetez zain egoteko. Ezin dugu onartu ikustea nola hiltzen ari den gure herria nazioarteak gatazka anestesiatuta daukan bitartean. Mugara iritsi gara. Edo nazioarteak behingoz bake plan bat egikaritzen du, eta urrats sendo bat ematen du erreferenduma egiteko, bere ebazpenek diotena gauzatuta, edo guk bake akordioa hautsiko dugu. Batzuetan hobe da bonba baten azpian hiltzea, sahararrak umilia gaitzaten uztea baino. Gure kausa bukaeraraino eramango dugu; ez dugu kausa hiltzen utziko.\nNBE Nazio Batuen Erakundearen azken ebazpenak etsipena sortu al du?\nEbazpen horrek agerian utzi du nazioarteak ez duela konpromisorik irtenbide bat bilatzeko: Minurso [Mendebaldeko Saharan Erreferenduma Antolatzeko Nazio Batuen Misioa] beste urtebetez luzatzera mugatu da.\nMinurso galdeketa antolatzeko sortu zen, baina ez du bere eginkizuna bete.\nMinursok Marokoren okupazioa babestu baino ez du egiten; egoera lazgarri hau luzatzen uzten ari da, eta edukirik gabe geratu da. Zertarako dago? Ez dakit zertarako amaitu zen gerra, zeren gu ez ginen garaituak izan. Marokok erreferenduma egitea onartu zuen, hiru aukera ezarrita: marokoarra izatea, lurraldea anexionatuz; autonomia ematea; edo independentzia onartzea. Hori jaso zuen itunak, baina egun, ez du onartzen.\nHorst Kohler NBEren Mendebaldeko Sahararako azken mandatariak maiatzean eman zuen dimisioa. Ordutik bete gabe dago kargua.\nHala da. Mandatari guztiek porrot egin dute, James Bakerrekin hasi eta Kohlerrek ere. Pisu handiko politikariak izan dira, eta ahalegin zintzoak egin dituzte. Marokok, ordea, oztopoak jartzen ditu, eta nazioarteko erakundeak men egiten du. Aski da. Frantziak betoa jartzen segituko du [NBEren] Segurtasun Kontseiluan. Espainiaren erantzukizuna ere hor dago. Jatorrira joan behar da: amaitu gabe dagoen deskolonizazio bat da hau, eta ez dugu onartuko autodeterminazioa aitortzen ez duen irtenbiderik.\nEspainian, gobernu koalizio bat eratzeko bidean dira PSOE eta Unidas Podemos. Alderdi independentisten babesa erabakigarria izango da. Kolore anitzeko legealdi batetik beste jarrera bat espero duzue?\nAgintean egon diren gobernu guztiek jarrera bera izan dute; hortaz, argi dago estatu estrategi bat dela, eta ez alderdiena. Herritar guztiek egin behar dute bat kausarekin, herritar guztiek sentitu behar dute erantzukizun hori eta exijitu galdeketa bat egiteko. Maroko ezin da marra gorri bat izan. Espainiak akats historiko bat zuzendu behar du.\nAtzo [herenegun], Jesus Loza Espainiako Gobernuaren EAEko ordezkariarekin elkartu zinen, eta hark nazioarteko legediarekiko bere babesa agertu zizun. Ez al da hipokrisia?\nEz. Herri sahararraren laguna da aspalditik, eta badakit zintzoa dela. Egia da hemen gobernu bat ordezkatzen duela, baina iritzi propioa dauka.\nEz al da inkoherentea?\n[Isilik geratu da].\nZergatik ez du marra gorri hori zeharkatu nahi?\nMarokok tesi bat helarazten du: egonkortasuna bermatuta dagoela Mendebaldeko Sahara berea den bitartean. Aitzakia hori baliatzen du. Marokon monarkia deuseztatu eta errepublika bat sortzen bada, akabo! Hiru gauza erabiltzen ditu presioa egiteko: immigrazioa, terrorismoa eta narkotrafikoa. Bi astetik behin, edo paterak bidaltzen dituzte, edo hesia saltatzen uzten dute, edo existitzen ez den zelula terrorista bat deuseztatzen dute. Espainiak ez du arazorik nahi.\nEra berean, baliabide naturalen auzia dago.\nBeste ezeren gainetik daude interes ekonomikoak, gizakien gainetik eta giza eskubideen gainetik.\nLurralde okupatuetarako ministroa izan zara urte luzez. Nolakoa da hango egoera?\nPentsa daitekeen errepresiorik bortitzena gertatzen da han. Setio militar batean bizi dira sahararrak; hiriak, auzoak, kaleak, etxeak... Dena dago zelatatuta, baita mugimenduak eta begiradak ere. Mikroskopio edo lupa batekin behatzen dute dena.\nGiza eskubideen ekintzaileak, hala ere, kalera ateratzen dira, modu baketsuan protesta egitera. Zer ekarpen egiten du mugimendu zibil horrek?\nEkarpen handia egin dute. Blokeoa hausten saiatzen dira, eta nazioartean oihartzuna lortu dute; ikusgarritasuna lortu dute, eta horrek bide diplomatikoan ere eragina izan du; baina gauzak bere horretan daude, eta politikaren eremuan ez du aldaketarik eragin.\nBadira indarkeriarik gabeko erresistentzia aldarrikatzen dutenak ere.\nGutxi batzuk baino ez dira, gerra aldarrikatzen dutenekin alderatuta.\nZu zeu gerraren alde zaudela dirudi. Horren alde egingo duzu kongresuan?\nGerra ezagutzen duenak ez du gerra maite, baina beste irtenbiderik ez daukazunean... Orain ere gerran bizi gara, hiltzen duen bakarra ez baita gerra. Heriotzari ere zentzu bat aurkitu behar diozu, eta zurea den hori defendatzeagatik hiltzeak pozez hiltzea dakar. Beharrezkoa bada, horrela hilko gara gizon eta emakumeak, gazteak eta zaharrak, erbestean daudenak, lurralde okupatuetan daudenak eta diasporan daudenak. Sahararrengan sinesten dut, euren adorean, euren ausardian eta euren konpromisoan... Horrela, poliki hiltzen ari gara. Hiltzeak zentzu bat izan dezala behintzat.\nFronte Polisarioa gerrarako prest al dago?\nSaharako herria prest ote dagoen da galdera. Zurea den zerbait kentzen dizutenean, defendatu egiten duzu hitzaren bidez; baina hitzaren bidez ezin denean, eskura duzunarekin egiten duzu: makila batekin, labana batekin, ezpata batekin, fusil batekin edo hegazkin batekin.\nPrestatuta gaude, eta bitartekoak ditugu. Gamelu pare batekin eta hiruzpalau fusilekin borrokatu ginen hamasei urte luzatu zen gerran. Eskarmentu handia daukagu, eremua ezagutzen dugu, eta inportanteena: konbikzioak dauzkagu. Eta kontu bat... Gerra hasten denean ez dakizu noraino iritsiko den. Gerrek ez dute mugarik ulertzen. Badakizu non hasten diren, baina ez noraino iritsiko diren bonbak.\nMurgak ohartarazi du ezin direla errepikatu hondartzetan ikusi diren irudiak\nMugaren itxiera "jende soilarentzat" ezarri dutela salatu dute, eta birusari aurre egiteko bizia "hemengoratu" behar dela, Euskal Herrira ekarri.\nValentziako Gobernua, euskaraz eskean\n«Lagun asko ikusi ditut nire begien aurrean hiltzen»


Tabernak irekitzeko orduan udalek zuten monopolioa denborarekin gutxitzen joan zen, geure lurraldeko baldintza ekonomiko eta politiko berriek eraginda neurri batean. Apurka-apurka elizate eta hiribilduen arteko aduanak desagertzen joango dira. Ekonomia liberalizatuko da eta horrekin batera, baita edari alkoholikoen komertzializazioa ere. Ondorioz, tabernen sareak eraldaketa jasan eta norberaren tabernak sortuko dira eskualdeko geografia osoan zehar. Urremendi aldizkariaren 32. zenbakian, 2010eko udazkenekoan, Alberto Zarrabeitia Bengoa historialariak –Gernikazarra Historia Taldea- Tabernas Municipales y particulares en el siglo XX deituriko artikulua idatzi du eta atal hau prestatzeko horretan oinarritu gara.\nXX. mendean ondo sartuta geundenean landa-guneetan tabernak ugaritu ziren. Gernikako bonbardaketaren gertaera suntsitzaileek ere inguruko herrietan establezimendu hauen ugaritzean eragina izango zuten. Eskualdean hiriaren eta komertzioaren erreferentziazko gunea suntsituta geratu zenez hornikuntza-sarea eraldatu egin zen. Ondorioz, tabernak eta janari-dendak irekitzen hasi zirenean herritarrek eguneroko anoa edo hornidura lortzea errazago izan zuten.\nGerraosteko urteetan eta 1950 urte aldera eskualdeko hainbat puntutan tabernak egon ziren.\nTaberna gehienek dendaren edo janari-dendaren funtzioa ere betetzen zuten. Errentan hartzeko ordaindu beharrekoa enkante publikora ateratzen zen eta bertan saltzen ziren produktuek (batez ere pattarrak, olioak eta bakailaoak) zergak ordaintzen zituzten.\nEra honetako establezimenduetako batzuk aipatzekotan XVIII. mendetik Busturian dauden janari-dendak aipa daitezke. Zehaztasunez esateko bi dira: bata, Altamira auzoan, eta bestea, Axpen. Ibarrangelun eta Elantxoben janari-denden alokairuagatik udal-kutxan 1734tik diru-sarrerak daude. Bi herri horietan, 1792 baino lehenagotik janari-dendak daude Ibaetan eta Elantxoben, baina biztanlerian izandako gorakadaren eskaera-hazkundeari aurre egiteko berri bat agertzea ekarriko du.\nAboitiz taberna (Nabarniz).\nGerraosteko urteetan era honetako dendak sortzen dira landa-guneetan, estanko moduan ezagunak direnak. Nabarnizen bazegoen bat Eleizalde auzoko sarreran. Errigoitin Zelaia estankoa zegoen. Gerra aurretik hiribilduaren enparantzan bertan kokatuta bazen ere, gerra amaieran negozioa Olabarri auzora eraman beharra izan zuen. Muxikako Areatza auzoan bazuten bat eta beste bat Zugaztietan, Tomas Baraiazarraren ardurapean hain zuzen ere. Kanalan, Ibaeta baserrian, denda-estankoa zegoen. Garaiko beste janari-denda batzuk ondokoak dira: Ereñon, Mentxakarena, Eleizalden eta Jose Ugarrizarena. Muxikako Kurtzeroan Genararen Benta-Barriko denda. Islan, Uribitarte baserri-etxean. Zendokizen Txope-Bentaren denda. Gautegiz Arteagan enparantzaren ondoan, Juliarena.\nMenpe taberna (Mendata).\nFielatoa aduana-mota antzekoa zen. Bere izaeragatik, elizateen edo hiribilduen mugatan, edo bestela, biztanle-guneen sarreran kokatzen zen. Lokal horretan kontsumo-ondasunen salerosketagatik eta garraioagatik zergak ordaintzen ziren.\nFielato izena altxor publikoaren administrazioaren ardura zuten udal-arduradunen izenetik, Fiel Errejidoretik, dator. Zergapean zeuden merkantzien kontrolerako lokala zuten. Ondorioz, etxeak, tabernak, edo lokalak fielatoaren izena hartzen zuen. Fielato hauetako batzuk XX. mendera arte iraun dute. Arratzun, Ajangizekin muga eginez, Olesko tabernan, Guda Zibila baino urte batzuk lehenago sortutako fielatoa dugu. Arratzun ere badago Taberna-Berrikoa, Golako errekaren ondoan oraindik orain zutik dirauen eraikina hain zuzen ere. Barrutiako tabernako fielatoa, Arratzu eta Kortezubi artean. Eta Errenteriako fielatoa, Ajangiz eta Gernika-Lumoko mugen artean. Fielato hau Goiritxu tabernaren ondoan zegoen eta bertan, batzuetan aduana-hesi funtzioa betetzen zuen hesi eta kate baten ondoan, kokatzen zen Fiela zergak kobratzeko. Aldameneko etxeak “kateko” izena hortik hartu zuen. Ajangiz eta Mendata artean badugu beste fielato bat, Marmizko Taberna baserri-etxean hain zuzen ere.\nMuxikan, bere lurraldearen muturretan, hiru fielato dauzkagu. Bata, Urrutxua auzoan, Mendatarekin muga eginez. Fielatoa Tabernazar tabernan kokatuta zegoen eta hor bertan batez ere Durangotik zetorren generoa kontrolatu egiten zen. Beste fielato bat Kurtzero auzoan, Taberna-Barri tabernan kokatuta zegoen. Hirugarrena Zugaztietan zegoen, gehienetan Pontxioren tabernan. Forua eta Gernika-Lumoren mugen artean Foruaren jabetzakoak ziren beste bi fielatoen hondarrak dauzkagu, gaur egungo Landaberde erretegiaren aurrez aurre dagoen etxe baten hondakinetan hain zuzen ere.\nErrigoitin, lan hauen ardura zuen Fielak behar horietarako ez zuen lokal finkorik, eta Errigoiti eta Gernika-Lumoren arteko mugan bertan, herri biak lotzen dituen errepidean eta Marraka baserri-etxearen aldamenean alegia, lan egiten zuen.\nFielatoek ere geure eskualdeko toponimian aztarna utzi dute. Bermeon Plazuela del Fielato dugu. Enparantza txiki hau Bermeoko hiribildukok kasko historikora sartzeko antzinako ateetako baten ondoan dago. Izena, bertan kokatutako Fiel Errejidorearen bulegotik hartzen du. Enparantza txiki hau “astoen” enparantza moduan ere ezaguna da; izan ere, ordainketak egitera bertaratzen ziren herritar gehienak astoen gainean egiten zutenez ia kale osoa animalia horiekin betetzen zituzten.\nAuzo hauetako lagunek elkarrekin batzeko eta aisialdia pasatzeko ia leku bakarrak taberna horiek zituzten. Bertan, berba egiteko, kartetara jolasteko, jaiak ospatzeko, etabarretarako batzen ziren. Mostradoreen gainean saragi (larruzko ardo-kupelak) handiak zeuden beti. Bertan, herritarrek oso giro onean elkarri gonbidatzeko eta saragiak husteko prest zeuden beti.\nOlesko taberna (Arratzu).\nHainbeste joan-etorrirekin ez zen batere arraroa, zenbait kasutan, edariek bezerian kalte egitea eta animoak berotzea. Zalaparta hain handia zen batzuetan karten, dadoen, boloen eta beste edozein eratako jokoak eta jolasak galazi egin zirela establezimendu horietan (1774ko Jaurerriko agindu baten arabera), bezeroen artean gehienetan arazoak sortzen zuen arrazoietariko bat horiek zirelako.


Gehiegi berotu aurretik | Mundua | Berria\nMaiatzean Indian izandako lehortea, artxiboko irudi batean. HARISH TYAGI / EFE Tamaina handiagoan ikusi\nGaur egun, klima aldaketa da migrazio mugimenduen arrazoi nagusia. Urtean, 40 milioi pertsonak uzten dute jatorrizko herrialdea uholde, lehorte edo berotze globalarekin lotutako bestelako fenomenoen ondorioz. Eta, egoera aldatu ezean, badirudi gora egingo duela klima errefuxiatuen kopuruak: Nazio Batuen Erakundearen arabera, 2050erako, klima aldaketak eragindako 200 milioi migrante izango dira.\nHori ekiditeko neurriak hartzeko asmotan batu dira ia 200 herrialdetako ordezkari. Hilaren 3an hasi zuten COP24 konferentzia Katowicen (Polonia), eta gaur goizerako espero zen erabakiren bat hartzea. 2015ean Parisen sinatutako akordioa izan da bilkuraren oinarria, Kyotoko Protokoloaren oinordekoa. Duela hiru urte, herrialdeek klima aldaketa geldiarazten saiatzeko hainbat konpromiso hartu zituzten. Besteak beste, helburutzat jarri zuten mende amaierarako Lurraren tenperatura ez igotzea bi gradu, eta igoera 1,5 gradura mugatzen saiatzea. Finantzaketa bat ere bermatu behar zuten herrialderik aberatsenek; urtean, ehun mila milioi dolar bideratu beharko lituzkete klima aldaketari aurre egitera. Katowicen zehaztu nahi dute herrialde bakoitzak zer egin behar duen. 2020an sartu beharko luke indarrean Parisen adostutakoa, baina COP24ko negoziazioetan kostatzen ari zaie adostasunen batera iristea.\nAtzo goizaldean, lehen zirriborroa aurkeztu zuten, baina dokumentu horrek ez zituen herrialdeak derrigortzen neurriak betetzera. Eztabaida ugariren ostean, sartu zuten IPCC Klima Aldaketari Buruzko Gobernu Arteko Taldeak urrian argitaratutako txostena. CO2a murrizteko neurriak hartzea eta herrialde behartsuenei laguntza ekonomikoa ematea proposatu zuten dokumentuan, besteak beste. Adostutakoa betetzen dela ziurtatzeko beharra ere azpimarratu zuten. Dokumentuak dioenez, «inoiz egin gabeko» ekintzak egin behar dira mende amaierarako berotze globala 1,5 gradutik pasa ez dadin —industrializazio aurreko garaitik gradu bat igo da Lurraren tenperatura—. Oinarri zientifiko sendoa eman du txostenak, baina lau herrialdek oztopoak jarri izan dituzte txostena negoziazio testuan sartzeko; Ameriketako Estatu Batuek, Errusiak, Saudi Arabiak eta Kuwaitek.\nHori ikusirik, 27 herrialdek koalizio bat osatu dute, Europar Batasuna eta Txina buru dituztela. Konpromisoak hartzeari uko egin diotenei presio egin nahi izan diete, eta aurrera egin nahi dutela erakusten ahalegindu dira. Horiek sartu egin nahi zuten IPCCren txostena azken testuan. Talde horretako kideak askotarikoak dira; tartean daude Marshall Uharteak, Norvegia, Etiopia eta Zeelanda Berria, esaterako.\nUharterik txikienen kezka\nUharte estatu txiki askok hartu dute parte konferentzian, zuzenean eragiten baitie klima aldaketak. «Larrituta» daudela adierazi dute, eta Mohamen Nasheed Maldivetako presidenteak atzo adierazi zuen pauso irmoak eman ezean, «garesti ordainduko» direla ondorioak. Horrez gain, gogorarazi du ahalik eta azkarrena murriztu behar dela karbono dioxidoaren isuria. COP24ko presidenteak, Muchal Kurtykak jakinarazi du beharrezkoa dela neurriak hartzen hastea: «Aldaketa klimatikoa ez da gure zain egongo».\nBaliabide gutxi dituzten herrialdeek salatu dute ahalegin gehiago egin beharko lituzketela «ahalmen ekonomiko eta teknologiko handia» duten herrialdeek, baita «gehiago» kutsatu izan dutenek ere. Latinoamerikako herrialdeek diote enpresek «protagonista» izan behar dutela aferan. «Inbertsio arduratsuak egin behar dituzte, baita berrikuntzaren aldeko apustua ere».\nKlima aldaketari aurre egiteko adostasunak lortzea nekeza izan ohi da. Bitartean, azken lau urteak beroenak izan dira 1880tik, datuak biltzen hasi zirenetik.


Ezkirin | Euskal-Herria.Org\nzuriain-k sortua, 2009, abuztua 12 - 10:20\nED50 30T X.612706, Y.4781782\nWGS84 43.178533 N, -1.614537 E.\nBertiz, Plaxazeiaiko lepoa, Sunbilla\nIñarmeakako kaskoa mendia, AIANTSORO 2 ipar trikuharria, AIANTSORO 1 ipar tumulua, AIANTSORO 1 ekialde trikuharria, AIANTSORO 2 hego tumulua, AIANTSORO 3 mendebal trikuharria.\nEzkirin (Añolatz), gailurra ©zuriain\nBertizko jaurerria ipar-ekialdetik mugatzen duten mendiak nahiko ezagunak dira: Legate, Larratzu, Aizkolegi... Askoz ere ospe apalagoa dute ordea Bertizko mendebaldeko muga osatzen dutenek, Oteitzoiana eta Meateko Kaskoa salbu.\nAizkolegitik hego-mendebalderantz mendikateak altuera galdu eta basoa jabetzen da hegi eta bizkarrez. Bertizko muga gainez gain eta lepoz lepo dabil, burdin-hesi eta lauza handiekin markatua. Ezkirin, Suspiro eta Meateko lepoak dira mendikate apal honetako igarobideak, eta haietaraino iristen dira bide garrantzitsuenak bai Bertizko parketik bai inguruko herrietatik.\nMendikatean, iparretik hegoalderantz, hainbat gain aurki ditzakegu: Paretazar (803m), Ezkirin-Añolatz(643m), Iñarmeakako Kaskoa edo Sarasola (637m) eta Irubagoeta (566m). Zenbat eta hegoalderago, orduan eta zabalago basoa, Meateko lepoan zuhaitzak desagertu eta paisaia zabaltzen ikusiko dugu.\n[track] Plaxaxelaiko lepoa-Ezkirin, zuriain-k\n[ibilbide] Ezkirin-Añolatz mendia Plaxaxelai lepotik, zuriain-k\nuou!, ze kolore polittak!\n2009, abuztua 12 - 15:09 — inaxio\nuou!, ze kolore polittak! ibilia naiz inguru horretan, baina perretxikoekin distraitzen naiz segituan. :-)\nMilesker, Inaxio! Bi egun\n2009, abuztua 13 - 11:41 — zuriain\nMilesker, Inaxio! Bi egun desberdinetan ateratako argazkiak dira, batzuk udaberri amaieran eta gainerakoak aurreko igandean. Ohi bezala, interesgarria iruditu zitzaidan mendi ez oso ibili hauei orrialde bat eskaintzea... ea jendea animatzen den Saioa eta Aditik aparteko mendiak igotzera!


Gervasio Sanchez erreportari grafikoaren “Saharari begira” erakusketa hartuko du Montehermosok. « Prentsa oharrak\nGervasio Sanchez erreportari grafikoaren “Saharari begira” erakusketa hartuko du Montehermosok.\nKategoriak: Prentsa oharrak — Etiketak: Gervasio Sánchez, Montehermoso Kulturunea, “Saharari begira” erakusketa — Komunikazio Zerbitzua / Servicio de Comunicación — 28 iraila 2021 14:47\nOstegunean inauguratuko da, eta urriaren 7an, bisita gidatua egingo du egileak berak.\nMontehermoso kulturuneak “Saharari begira” argazki erakusketa hartuko du ostegunetik aurrera; Gervasio Sánchez erreportari grafiko ospetsuaren lana. Erdi Aroko hiriguneko jauregiko Jovellanos aretoan izango da ikusgai, Gasteizko Udalaren Garapenean Laguntzeko Zerbitzuari esker.\nGervasio Sánchez planetako hainbat lurraldetan aritu da prentsa-argazkilari, eta bertatik bertara bizi izan ditu guda eta istiluak. Erakusketa honetan, 2016an Tindufeko eta Mendebaldeko Saharako errefuxiatu-eremuetan ateratako hogeita hamar argazki eta ikus-entzunezko bat aurkezten dizkigu.\nErrefuxiatu-eremuetako egunerokoa islatzen da argazkietan. Hirurogeita hamarreko hamarkadatik hona pertsonen kontrako minen biktimen izan diren senitartekoen erretratuak edo heziketa bereziko zentroko haurren erretratuak dira.\nPandemiak areagotu egin du errefuxiatu-eremuetako egoera humanitarioa, eta zaildu egin du nazioarteko laguntza iristea, eta. bigarren aldiz, “Oporrak bakean” programa egitea. Programa honen bitartez errefuxiatu-eremuetan bizi diren Saharar adingabeek udako bi hilabete ematen dituzte Arabako familiekin.\nUrriaren 24ra arte izango da ikusgai.\nUrriaren 7an, kazetariak berak bisita gidatua egingo du erakusketan. Doan izango da, baina aldez aurretik izena eman behar da Montehermoso kulturunean edo 945161830 telefonora deitu.


Autodeterminazio eskaerak Goierritik Euskal Herrira salto egingo du urrian - GARA\nDuela hiru urte Idiazabalen jaio eta sendotu ondoren, autodeterminazioaren aldeko herri ekimenak Goierri osoan hedatzeko bidea hartu zuen udaberrian. Azken etapa hau Beasaingo Igartzan hasi zen, autodeterminazio eskubidea defendatzea oinarri zuen manifestua sinatuta; horren ondoren, Larraitzen aurkeztu zuten jendaurrean. Handik aurrera, Nazioen Mundua ekimena herriz herri zabaldu dute, lan taldeak osatu eta babes sinadurak jasoz. Orain, Euskal Herrira hedatzeko saltoa emateko prestatzen ari dira Nazioen Munduko kideak. Angel Oiarbide idiazabaldarrak eman dizkio GARAri ekimenaren asmo eta egitekoen nondik norakoak.\n2007az geroztik, Idiazabalen herri kirolen inguruan biltzen hasi, eta autodeterminazioaren aldeko taldea osatu zuten. Hiru urte horietan, herrian sentsibilitate ezberdineko jendea bildu eta autodeterminazioa «naturaltasunez» aldarrikatzera iritsi dira. Luzea eta sakona izan da egindako lana, baina Oiarbidek argi ikusten du egin beharreko galdera: «Idiazabal 2.000 biztanleko herria izanda, gai izan bada eman dituen pausoak emateko, zer egin dezake eskualde batek?». Orain, berriz, eskualdetik Euskal Herrira egingo du salto ekimenak. Hala, irailaren amaiera eta urriaren hasiera bitarte kulturgintzako jende ezagunarekin, kirolariekin eta politikariekin argazki bana aterako dute. Asmoa, gizarteari «eskemak hautsiko» dizkion argazkia erakustea izango da eta «denon artean erabakitze eskubidearen alde egin daitekeela erakustea».\nOiarbideren hitzetan, euren asmoa ez da helburu politiko batekin lan egitea, oinarri demokratiko baten alde egitea baizik. Ekimeneko kideak dio ez zaiola ahaztuko Eskozian unionista bati entzundakoa; hark Erresuma Batuak erabakitzeko eskubidea ez ematea ez lukeela onartuko esan zion eta beraiek Eskozian egingo den erreferendumean independentziari ezezkoa ematearen alde lan egingo dutela, hala sinesten dutelako. «Joan gaitezen azken bidegurutzeraino batera, eta gero bakoitzak euts diezaiola bereari. Azken topagune hori da erabakitze eskubidea», zehaztu du Oiarbidek.\nEkimeneko kidearentzat «autodeterminazioa ez da gatazka, oinarri bat da». Hala, Eskozian aurten egingo duten erreferendumean begiak jarrita dituzte. «Tsunami politikoa gertatuko da Europa zaharrean, Eskoziak bere etorkizuna erabakitzeko eskubidea izango du», dio. Hori Oiarbiderentzat pasatzen utzi ezin daitekeen olatua izango da: «Olatu hori sortzean, gu, gizarte bezala, lo bagaude, olatua pasatu egingo da eta ez digu eragingo». Horregatik, gizarte bezala, kontzientziatuta eta sentsibilizatuta egonda, etorkizunaren jabe egiteko gai izango garela ikusten du Oiarbidek.\nUnea iritsi delako, jaialdia Ordizian urriaren 16an\n«Autodeterminazioa gauzatzeko unea iritsi da» goiburupean jaialdi erraldoia antolatu du Nazioen Mundua ekimenak Ordiziako Trevijano errugbi zelaian. Eskoziarrek protagonismo berezia izango dute egun horretan; egingo diren ekitaldietan bi herrialdeen arteko lotura bilatuko da. 70 lagun inguruko delegazioa hurbilduko da Eskoziatik Ordiziara; tartean SNPko parlamentariak, gaelikoaren kontseilariak, pailazoak, dantzariak zein musikariak. Eskoziako BCC telebista ere bertan izango da. Sorpresaz beterik iritsiko den arratsaldeko ekitaldi nazionalean parte hartuko dute. Egitaraua adin eta gustu guztien neurrira prestatuta dago. Goizean, Eskoziatik kanpora inoiz egin den eskoziar jokoen erakustaldirik handiena egingo da. Antolatzaileek «lehia historikoa» izango dela diote. Eguerdian bazkaria, eta arratsaldean Pirritx, Porrotx eta Marimotots pailazoek emanaldia eskainiko dute, Big Rory and Ochie the Dog pailazo eskoziarrekin, elkarrekin prestatutako emanaldia eskainiko dute. Bi herrialdeetako musikak fusionatuko ditu, berriz, Oreka TX musika taldeak. Gauean izango dira kontzertuak, eta bertan izango dira Berri Txarrak, Gose, Red Hot Chili Pipers, Grousebeater Sound System eta Trikizio, esaterako. J.A.


Urrian beharrean, zapatuan egingo dute Eskoriatzako mendi bizikleta martxa - Eskoriatza - 2014-07-12 - Goiena.eus\nUrrian beharrean, zapatuan egingo dute Eskoriatzako mendi bizikleta martxa\nMirian Biteri 2014-07-09 12:18\nBerrikuntzekin dator zilarrezko ezteiak betetzen dituen Eskoriatzako Mendi Bizikleta Martxa; tartean, data aldaketa dago. Orain arte urriaren erdialdean egin izan bada, edizio honetan uztailera aurreratzea erabaki dute; hain justu, zapatuan egingo dute proba.\nUdal Kirol aholkulari Rosa Lasagabasterrek jakinarazi du hiru arrazoi daudela data aldaketa horren atzean: alde batetik, mendian ahalik eta eragin gutxien izan dezan, uda omen dela sasoi onena horrelako probak egiteko; bigarrenik, urrian mota horretako martxa "larregi" daudela, eta bailarako gehienak ere hilabete horretan direla; eta hirugarrenik, udazken partean, ehiztariak dabiltzala menditik.\nEgunean bertan eman ahalko da izena, 08:15etik, plazan. Hamabost euro ordaindu beharko dituzte azken orduko parte-hartzaile horiek. XXV. Esko Xtrem izeneko martxa 09:00etan abiatuko da, plazatik.\nIzena ematearekin batera, honako zerbitzuak izango dituzte txirrindulariek: asegurua, anoa, aldagelak eta dutxak, bizikleta garbitzeko tokia. Horrekin batera, Lasagabasterrek gogorarazi du derrigorrezkoa dela kaskoa, eta zulatuen aurkako gurpilak eroatea ere gomendatzen dela.\nHelduendako bi ibilaldi\nBaina dataz gain, berrikuntza gehiago daude; esaterako, ibilbideak ere berriak dira. Aurten ere bi ibilaldia egongo dira aukeran, baina biak helduei zuzenduta; iazko probarekin alderatuta, aurtengo ediziokoan ez dute umeendako zirkuiturik antolatu.\nAzken horren bueltan, Kirol aholkulariak gaineratu du Zikloturistak eta Areka BTT taldeetako kideek zailtasun tekniko eta fisiko altuko ibilaldiak gertatu dituztela: distantziari dagokionez, motza dena, 21 kilometrokoa eta 1.100 metroko desnibel positiboa du; eta luzea, 37 kilometrotakoa da eta 1.700 metroko desnibela du.\nProbaren gogortasunari dagokionez, bata gogorra dela esan daiteke eta bestea Extrem delakoa. Lasagabasterrek nabarmendu du oso ibilbide "gorabeheratsuak" direla eta fisikoki "oso exigenteak". Horrez gain, zailtasun teknikoa dutela azpimarratu du; horren harira, azaldu du orain arteko martxak bide zabaletatik joan direla bereziki, eta aurten, aldiz, ibilbidearen %45a bidezidorretatik doala.


Hamahiru positibo kasu berri atzeman ditu Osasun sailak Goierrin - Goierriko Hitza : Goierriko Hitza\nHamahiru positibo kasu berri atzeman ditu Osasun sailak Goierrin\nOsasun sailak zabaldutako txosten epidemiologikoaren arabera, 13 kasu berri daude Goierrin\nOsasun sailak Goierrin, 24 orduan beste hamahiru positibo kasu atzeman ditu: Beasain (3), Lazkao (1), Legazpi (3), Ordizia (4), Urretxu (1) eta Zumarraga (1). Osasun krisia hasi zenetik, 795 dira COVID-19a atzemateko PCR proban positibo eman duten goierritarrak.\nEAE mailan 405 kasu berri zenbatu dituzte azken 24 orduetan, 9.760 PCR proba egin eta gero -atzo baino gehiago-. Positibo horietatik 169 Gipuzkoan izan dira, 177 Bizkaian eta 51 Araban. Hiru lurraldeen artean 275 lagun daude ospitaleratuta, horietatik 56 ZIUn.\nEguneraketa: 09/22 09/23\nARAMA ……………… 5\nBEASAIN ….……… 128…………………………+3\nEZKIO-ITSASO …… 6\nLAZKAO …………… 41…………………………+1\nLEGAZPI ………….. 61…………………………+3\nOLABERRIA ………. 3\nORDIZIA ………… 206…………………………+4\nURRETXU ……….. 64…………………………+1\nZUMARRAGA …. 126…………………………+1\nGOIERRI ……….. 782……….……..……….. 795 (+13)\nAGIRIA: Osasun Sailaren txostena (2020/09/23)